
	Palveluntuottajan nimi:
	Aspa Palvelut Oy

	Y-tunnus
	1998395–9

	SOTERI-rekisteröintinumero
(OID-tunnus)
	1.2.246.10.19983959.10.0

	Yhteystiedot
	Turkhaudantie 5, 00700 Helsinki


[bookmark: _Toc807388748][bookmark: _Toc175740432][bookmark: _Toc175741895][bookmark: _Toc175741950][bookmark: _Toc177734567]
[bookmark: _Toc241588003]Palveluyksikön perustiedot
	Palveluyksikön nimi
	Tavana Apila

	SOTERI-rekisteröintinumero
(OID-tunnus)
	OID-tunnus 11.2.246.10.19983959.10.119

	Yhteystiedot:
	Osoite: Vernerintie 12 A 5, 02430 Masala
Yksikön puh: 044 723 4739

yksikönjohtaja Veera Väisänen, puh: 044 711 1355
vastaava ohjaaja Jutta Berg, puh: 044 719 1655
lääkehoitovastaavat Mirva Thessman, puh: 044 794 5076 ja Riku-Petteri Hassinen, puh: 044 785 9544

	Vastuuhenkilö:
	Veera Väisänen


	Vastuuhenkilön yhteystiedot:
	veera.vaisanen@tavana.fi
puh: 044 7111 355

	Toiminta-alue
	LUVN, Länsi-Uudenmaan hyvinvointialue 

Palvelua tuotetaan myös muiden hyvinvointialueiden asukkaille, mutta konkreettinen toiminta-alue on Länsi-Uudenmaan hyvinvointialue.



[bookmark: _Toc2062388625][bookmark: _Toc175740433][bookmark: _Toc175741896][bookmark: _Toc175741951][bookmark: _Toc177734568][bookmark: _Toc241588004]Palvelut, toiminta-ajatus ja toimintaperiaatteet
Tavana Apila tuottaa sosiaalipalveluita ostopalveluina eri hyvinvointialueille. Hyvinvointialueet kilpailuttavat hankinnat ja palvelut tuotetaan sopimusten mukaisesti. Ostopalvelutuotannossa toimintaa ohjaavat lainsäädännön lisäksi hankintasopimus liitteineen. Lainsäädäntö ja hankintasopimukset liitteineen asettavat toiminnalle säännöt ja reunaehdot. Kattava listaus toimintaa ohjaavista laeista löytyy Tavana / Aspa Palvelut Oy:n omavalvontaohjelmasta.
Toimintaa ohjaavat erityisesti seuraavat lait:
Sosiaalihuoltolaki (1301/2014)
Laki sosiaalihuollon asiakkaan asemasta ja oikeuksista (812/2000)
Laki sosiaali- ja terveydenhuollon järjestämisestä (612/2021)
Vammaispalvelulaki (675/2023)

Lainsäädännön muutoksia seurataan ja omavalvontasuunnitelmaa päivitetään tarvittaessa.

Tällä hetkellä Tavana Apila tuottaa palveluita Länsi-Uudenmaan hyvinvointialueelle (LUVN), Helsingin kaupungille sekä KEUSOTElle. 

	Asiakasryhmä
	Palveluala
	Palvelun antopaikka
	Asiakasmäärä

	Mielenterveyskuntoutujat
	Yhteisöllinen asuminen
	Asumisyksikkö
	16

	Muista syistä asumisessaan tukea tarvitsevat (esim. lievä kehitysvamma tai aivovamma)
	Yhteisöllinen asuminen
	Asumisyksikkö
	6

	Mielenterveyskuntoutujat
	Tuettu asuminen
	Asiakkaan oma koti
	2

	Muista syistä asumisessaan tukea tarvitsevat (esim. lievä kehitysvamma tai aivovamma)
	Tuettu asuminen
	Asiakkaan oma koti
	1


[bookmark: _Hlk169613482]
[bookmark: _Toc241588005]Palveluiden sisältö
[bookmark: _Toc241588006]Terveyden- ja sairaanhoito sekä suunterveys
Asukkaita tuetaan heidän tarvitsemansa lääketieteellisen hoidon saamisessa julkisissa palveluissa. Tarvittaessa asukas saatetaan terveydenhoidon toimipisteeseen. Yksikkömme tekee tiivistä yhteistyötä lähiterveysaseman kanssa Masalassa. Asiakkaita ohjataan myös muihin terveydenhoidon pisteisiin asian ja tilanteen mukaan. Osa asiakkaista käyttää Kirkkonummen hyvinvointikeskuksen palveluita ja osalla on hoitokontakteja psykiatrian avohuollon toimipisteisiin eri puolilla Espoota.

Tavana Apilassa on myös oma kiertävä sairaanhoitaja, joka työskentelee useammassa pääkaupunkiseudun Tavana yksikössä. Sairaanhoitaja on paikalla yksikössä vähintään joka kolmas viikko ja tarvittaessa useammin. Sairaanhoitaja on tavoitettavissa puhelimitse arkipäivisin virka-aikaan. 

Pitkäaikaissairauksien seurannasta huolehditaan palvelusopimuksen, hoitosuunnitelman ja asiakassuunnitelman mukaisesti. Pitkäaikaissairaudet, niiden hoito ja terveyden edistäminen huomioidaan yksilöllisissä hoito- ja kuntoutussuunnitelmissa ja asukkaita tuetaan oman terveydentilansa hoitamisessa.

Asiakkaiden terveydenhoitoon liittyviä asioita ja yhteistyötä lähiterveysaseman kanssa koordinoi lääkehoidosta arjen tasolla vastaava ohjaaja Riku-Petteri Hassinen yhdessä työryhmän kanssa.

[bookmark: _Toc241588007]Ravitsemus
Tavana Apilassa noudatetaan valtion ravitsemusneuvottelukunnan Kestävää terveyttä ruoasta - kansalliset ravitsemussuositukset -lautasmallia. Ruokalistassa huomioidaan asiakkaiden erityisruokavaliot, toiveet ja rajoitteet. Apilassa on lisätty tarjottavan kasvisruoan määrää aiempaan verrattuna.

Ateriat asukkaillemme valmistaa pääsääntöisesti avustava työntekijä, jonka päätehtävä on laittaa ruokaa. Avustavan työntekijän lisäksi ohjaajat valmistavat ruokaa. Ruokailussa noudatetaan kuuden viikon kiertävää listaa, jota kuitenkin tarvittaessa muokataan esim. hävikin minimoimiseksi. Ruokalistalla huomioidaan mahdollisuuksien mukaan myös asukkaiden toiveita. Viikonloppuisin asukkailla on mahdollisuus osallistua yhteisön ruoanlaittoon.

Tavana Apilassa panostetaan maistuvaan, laadukkaaseen, kasvispainotteiseen kotiruokaan. Yhteiset ruokailut ovat tärkeä osa arjen rakennetta ja yksi yhteisöllisyyden muodostumisen kulmakivistä. 

Apilan ruokaan ja ruokailuun liittyvä yhteyshenkilö on avustava työntekijämme Nina Tennant. Ninalla on mutkaton suhde asiakkaisiin ja hän käy jatkuvaa vuoropuhelua asiakkaiden kanssa ruokaan ja ruokailuun liittyvissä asioissa. Työryhmä tukee Ninaa hänen työssään. Ruokailu ja ruokailuhetket ovat meille yksikkönä tärkeä asia ja yksi yhteisöllisen asumisen kulmakivistä.

Tavana Apilan ruokailuajat

Aamupala klo 7.30 – 8.30
Lounas klo 11.30 –12.30
Päiväkahvi on lounaan jälkeen jommassakummassa yhteistiloistamme. Ma, ke ja pe asukkaat keittävät päiväkahvin itsenäisesti toisessa yhteistilassa.
Päivällinen klo 16.00 – 17.00
Iltapala klo 19.00 – 20.30	

Apilassa on mahdollisuus syödä kaikki ateriat yhteisössä, tai valita osa aterioista. Ateriat voivat kuulua asiakkaan palvelupakettiin tai niitä voi ostaa itsemaksavana tilanteen mukaan. Osa asukkaista hoitaa ruokahuollon itse tai ohjaajien tukemana. Yhteisöllisen asumisen ateriointi tapahtuu pääsääntöisesti jommassakummassa yksikön yhteistiloista. Ateria on myös mahdollista saada omaan kotiin perustellusta syystä.

Syksyllä 2026 pidensimme iltapala-aikaa, jotta ruokailuaikamme mahdollistavat paastosuositukseen sopivan aterioinnin.
[bookmark: _Toc241588008]Asiointi
Ohjaajat tukevat asukkaita arjen asioinneissa tarpeen mukaan. Tavoite on aina tukea ihmistä kohti mahdollisimman itsenäistä toimintaa. Vältämme puolesta tekemistä silloin kun sille ei ole tarvetta. Tarvittaessa asiakas kuitenkin saatetaan palveluihin tai muille asioille kädestä pitäen. 
[bookmark: _Toc241588009]Ryhmätoiminta
Tavana Apilassa on tarjolla ryhmätoimintaa 2-4 kertaa viikossa. Lisäksi viikonloppuisin asukkailla on mahdollisuus osallistua yhteisön ruoanlaittoon. Ryhmätoiminnat ovat pääasiassa toiminnallisia. Tällä hetkellä toiminnassa on esim. kävelyryhmiä, kokkikerho, käsityökerho ja Minun luova-matkani ryhmäsarja. Olemme aloittaneet eri teemojen ympärille muodostettavien ryhmäsarjojen järjestämisen. Asukkaiden toiveesta suunnitteilla on myös kirjakerho.

Apilan ryhmätoiminnan kokonaisuudesta vastaa sosionomi (AMK) ohjaaja Jani Sivonen. Kaikki Apilan ohjaajat ja asukkaat osallistuvat ryhmätoimintojen ideoimiseen ja toteuttamiseen. Kokkikerhoa vetää ruokahuollosta vastaava avustava työntekijä Nina yhdessä vuorossa olevan ohjaajan kanssa.

Asukkailla on mahdollisuus osallistua toimintojen suunnitteluun ja esittää toiveita ryhmien ja retkien sisällöistä. Toiveita kerätään kerran kuussa järjestettävässä yhteisökokouksessa sekä arjen lomassa. Apilan toimintakulttuuri on kuunteleva, keskusteleva ja asiakasta kuuleva.

Apilalla on myös oma kasvimaa, jonka ympärille rakentuu oma toimintakokonaisuutensa kevään – kesän ja syksyn aikana. Kasvimaan puuhia aletaan suunnittelemaan jo talvella ja kevään edetessä suunnitelmat alkavat konkretisoitumaan. Kasvimaa toiminnasta vastaa ohjaaja Jani Sivonen. 
[bookmark: _Toc241588010]Omaohjaajamalli
Jokaisella asukkaalla on kaksi nimettyä omaohjaajaa, joilla on kokonaisvastuu asiakkaan kuntoutumisen tukemisesta sekä asumisen onnistumisesta yhdessä asukkaan kanssa. Tavana Apilassa kuitenkin kaikki ohjaajat työskentelevät kaikkien asiakkaiden kanssa työvuorojen mukaisesti. Omaohjaajamallin avulla varmistetaan yksilöllinen ja tarpeen mukainen palveluiden toteutuminen ja jokaisen asiakkaan tilanteen systemaattinen seuranta sekä laadukas kirjaaminen.

Omaohjaajat työparina vastaavat siitä, että uuden asiakkaan asumisen taival lähtee sujuvasti käyntiin. Omaohjaajat huolehtivat siitä, että muutto sujuu, asunnossa on kaikki kunnossa, ja että uusi asukas tutustuu Apilan toimintaympäristöön ja toimintakäytäntöihin, muihin ohjaajiin sekä pikkuhiljaa myös muihin asukkaisiin.

Omaohjaajat huolehtivat yhdessä yksikönjohtajan kanssa siitä, että vuokrasopimus on kunnossa, aloitusverkosto tilaajan kanssa toteutuu sovitussa aikataulussa ja että palvelusopimus on kunnossa. Omaohjaajat vastaavat yhdessä yksikönjohtajan kanssa siitä, että verkostot sovitaan ajoissa ja palvelusopimukset ja vuokrasopimukset ovat voimassa läpi asiakkuuden. Omaohjaajat vastaavat myös siitä, että asukas ymmärtää ajantasaisen vuokranmaksun keskeisyyden asumisen onnistumisessa ja tukevat asukasta tämän toteutumisessa auttamalla asumistukihakemusten ym. hakemisen kanssa.

Omaohjaajat käyvät uuden asukkaan kanssa läpi myös sen, miten palvelusta ja asumisesta voi ja saa antaa palautetta matalalla kynnyksellä.
[bookmark: _Toc241588011]Siisteys
Tavana Apilassa siivoaminen kuuluu osaksi ohjaajien ja avustavan työntekijän toimenkuvaa. Yksikössä ei ole erillistä siivooja tai alihankintana ostettua siivouspalvelua. Siisti ja puhdas ympäristö on keskeinen osa sekä asukkaiden että henkilökunnan viihtymistä. Tulevaisuuden osalta siisteyteen ja puhtaanapitoon saatetaan hankkia myös ulkoa ostettavaa palvelua.

Yksikön siisteydestä huolehditaan päivittäin, jokaisessa vuorossa. Keittiön ja ruokailutilan siivouksesta vastaa avustava työntekijä. Muiden tilojen siivouksesta vastaavat pääsääntöisesti ohjaajat. Siisteydestä huolehditaan erillisen siivoussuunnitelman mukaan. Siivoussuunnitelmasta ja sen ajan tasalla pitämisestä vastaa vastaava ohjaaja Jutta Berg.
[bookmark: _Toc241588012]Ostopalveluna ja alihankintana hankittavat palvelut
Tavana Apila ei tällä hetkellä hanki suoraan mitään palveluita alihankintana. Aspa Palvelut Oy sen sijaan hankkii osan toiminnan tukipalveluista alihankintana ja ostopalveluina. Nämä palvelut ovat listattuna alla olevaan taulukkoon. 

	Ostopalveluna tai alihankintana hankittavat palvelut

	Nimi
	Yhteystiedot
	Hankittava palvelu

	DomaCare
	puh: 020 7424 090
	Asiakastietojärjestelmä

	ICT Elmo Oy
	puh: 03 455 2000
	Tietohallinnon tukipalvelut

	Työvuorovelho
	
	Työvuorojärjestelmä

	Mepco
	
	HR-järjestelmä

	Medituote
	puh: 014 3320 200
	Tukku

	S-ryhmä
	
	Ostot keskitetty S-ryhmään



Palvelukokonaisuudesta vastaava palveluntuottaja vastaa alihankintana tuotettujen palvelujen laadusta. Alihankkijoiden tuottamien palveluiden laadun, asiakasturvallisuuden ja omavalvonnan varmistaminen tapahtuu Tavanan hallinnon toimesta. Sen vastuulla on koordinoida ja kehittää hankintoja keskitetysti. Ostopalveluna tai alihankintana hankittavien palveluiden laatu ja asiakasturvallisuus huomioidaan osana palvelujen kilpailutusta ja sopimusneuvotteluja. Yhtiötasolla keskitettyjen hankintojen osalta seurantaa ja arviointia tehdään säännöllisesti. Näin varmistetaan, että ostopalvelut täyttävät hankintasopimuksissa määritellyt vaatimukset ja laatukriteerit.

Alihankkijoiden toiminnan sopimuksenmukaisuutta ja laatua seurataan ja arvioidaan toimintayksikön arjessa säännöllisesti henkilöstön ja yksikön johtajan toimesta. Toiminnassa havaitut mahdolliset poikkeamat raportoidaan välittömästi yksikön johtajalle, joka on yhteydessä alihankkijan edustajaan poikkeaman korjaamiseksi. Ostopalveluna hankittavien palveluiden ja tuotteiden poikkeamista tehdään aina myös kirjallinen poikkeamaraportti.

Ostopalvelutoimittajien ja alihankkijoiden toimittajayhteistyön sujuvuutta ja saatuja palautteita ja reklamaatioita käsitellään säännöllisin tai erikseen sovittavin palaverein ostopalveluiden tuottajien kanssa. Palaverikäytäntö riippuu ostopalvelutuottajan toimittajan palvelun tai tuotteen käytön yleisyydestä. Toimittajapalavereiden tarkoituksena on kehittää yhteistyötä edelleen, kuten kerrata sovittuja vaatimuksia tai tarkentaa laatukriteereitä. Toimittajayhteistyön jatkuvuuden edellytyksenä on, että alihankkija huolehtii omasta laadunhallinnasta, seurannasta ja omavalvonnasta omassa toiminnassaan. Mikäli edellä mainitun toteutumisesta muodostuu epäilys esimerkiksi raportoitujen poikkeamien kautta, kyseisen alihankkijan toimintaan ollaan yhteydessä. Mikäli haasteet eivät korjaudu yhteydenoton myötä epäkohdasta tehdään selvityspyyntö.
[bookmark: _Toc241588013]Visio ja arvot 
Tavanan / Aspa Palvelut Oy:n yhteinen visio – kohtaamme sinut – antaa palvelutuotannolle selkeän suunnan ja ohjaa päivittäistä tekemistä yhteiskunnan ja asiakastarpeiden muuttuessa. Vahva arvopohja ja henkilökeskeinen toimintatapa luovat tavanalaisille edellytykset menestyä. Arvomme ovat:

Teemme mitä lupaamme
· pidämme kiinni lupauksistamme
· olemme rehellisiä ja tunnustamme virheemme 
· meillä puhutaan vaikeistakin asioista
Kunnioitamme toisiamme
· Kunnioitamme ihmisten yksilöllisyyttä, erilaisia tarpeita ja itsemääräämisoikeutta. 
· huomioimme toistemme toiveet ja mielipiteet 
· kohtelemme toisiamme yhdenvertaisesti

Toimimme vastuullisesti
· toimintamme on vaikuttavaa
· teemme ympäristöä kunnioittavia valintoja arjessa 
· Meillä hyvä kiertää. Liiketoimintamme tuotto käytetään perustehtävämme toteuttamiseen ja toiminnan kehittämiseen.

Tavana Apilassa olemme sitoutuneet arvojen mukaiseen toimintaan päivittäisessä arjessamme. Kohtelemme asiakkaitamme aina arvostaen, jokaisen ihmisen jakamatonta ihmisarvoa kunnioittaen. Arvostamme luottamuksellisia tilaajasuhteita ja kerromme rehellisesti sekä yksikön, että asiakkaiden arjesta ja tapahtumista. Olemme työryhmänä motivoituneita työskentelemään asiakkaidemme elämänlaadun ja toimintakyvyn parantamisen eteen.
[bookmark: _Toc175740434][bookmark: _Toc175741897][bookmark: _Toc175741952]Laadukkaan asiakastyön toteutumisesta vastaamme kaikki. 

[bookmark: _Toc177734570][bookmark: _Toc241588014]Omavalvontasuunnitelman laatiminen ja julkaiseminen sekä vastuunjako 
Omavalvontasuunnitelman laatiminen ja päivittäminen perustuvat palveluyksikön päivittäiseen toimintaan sekä laadun- ja riskienhallinnan prosesseista saatavaan tietoon arjestamme. Lisäksi hyödynnämme asiakkaiden, omaisten, henkilöstön ja muiden tahojen antamaa palautetietoa. Palautetta kerätään jatkuvana tiedonkeruuna kasvotusten, eri viestimien välityksellä sekä vuosittain asiakas- ja henkilöstötyytyväisyyskyselyiden avulla. Seuraamme tarkasti ja reagoimme myös sellaisiin toimintaympäristön muutoksiin, jotka mahdollisesti vaikuttavat omavalvonnan kohdentamiseen.

Omavalvontasuunnitelman laatimisesta, seurannasta ja päivittämisestä vastaa yksikönjohtaja, mutta omavalvonnan laatiminen tapahtuu yhdessä henkilöstön kanssa. Omavalvontasuunnitelma laaditaan organisaation valmiiseen pohjaan, joka muokataan ja täydennetään jokaisen yksikön osalta yksikkökohtaiseksi. Tavana Apilassa tätä työtä tehdään yhdessä työryhmän kanssa.

Omavalvontasuunnitelman hyväksyy palvelupäällikkö. Omavalvontasuunnitelma tallennetaan Aspa Palvelut Oy:n laatujärjestelmään, jossa on nähtävillä myös kyseisen dokumentin aiemmat versiot. Omavalvontasuunnitelma julkaistaan Aspa Palvelut Oy:n internetsivuilla. Dokumentti on nähtävillä yksikössä paperiversiona. 

Omavalvontasuunnitelmaan kerätään aina päivityksen jälkeen lukukuittaus henkilöstöltä: lukukuittaus kerätään yksikössä nähtävillä olevaan paperiversioon ja kootaan tietona viimeisimpään omavalvonnan seurantaraporttiin. Omavalvontasuunnitelma päivitetään neljän kuukauden välein omavalvonnan raportoinnissa nousseiden teemojen mukaisesti sekä aina tarvittaessa. Tavana Apilassa päivitykset on aikataulutettu tammi- touko- ja syyskuulle. Lisäksi päivityksiä tehdään tarvittaessa.

Omavalvontaa suoritetaan kolmella eri tasolla: ammattihenkilöiden henkilökohtainen itseensä kohdentuva omavalvonta, palveluntuottajan omavalvonta ja järjestämisvastuussa olevien hyvinvointialueiden omavalvonta. Tavanan tekemän omavalvonnan lisäksi jokaisella työntekijällä on lakisääteinen ja eettinen velvollisuus toteuttaa omavalvontaa ja toimia turvallisesti sekä velvollisuus ilmoittaa havaitsemistaan riskeistä tai epäkohdista työnantajalle. 

Toiminnan riskeistä, poikkeamista ja puutteista Ilmoittamisen prosesseja tullaan Apilassa selkiyttämään loppuvuoden 2026 aikana. Ilmoittaminen halutaan tehdä helpoksi ja sujuvaksi sekä henkilökunnalle että asukkaille. Poikkeamiin ja epäkohtiin suhtaudumme työn kehittämiskohteina, joiden ilmoittaminen on hyvä ja kannustettava asia.
Palveluyksikön esihenkilö toimii palveluyksikön Soteriin rekisteröitynä vastuuhenkilönä. Hänen tehtävänään on varmistaa, että toiminta on lainsäädännön, lupaehtojen ja Tavana omalle toiminnalleen asettamien laatuvaatimusten mukaista. 

Palveluyksikön vastuuhenkilön vastuulla on huolehtia, että omavalvonta on koko henkilöstön jokapäiväisessä työssä toteuttamaa suunnitelmallista laadunhallintaa. Omavalvonnassa arvioidaan, miten toiminnassa edistetään:

· asiakkaiden turvallisuutta
· palvelujen laatua
· asiakkaiden hyvää kohtelua
· asiakkaiden itsemääräämisoikeutta

Tavana Apilassa on joka viikko tiistaisin tiimipalaveri, jossa keskustellaan yksikön yleisistä asioista ja käydään läpi asiakkaiden tilannetta. Tiimipalaveri on kohta, jossa tietoisesti keskitytään myös omavalvonnan toteutumiseen arjessa. Tiimipalaverien rakenteeseen on lisätty poikkeamailmoitusten systemaattinen läpikäynti. Tulemme aikatauluttamaan myös riskimatriisin läpikäynnin osaksi viikkopalavereja neljännesvuosittain.

Sekä asiakkaiden, että työntekijöiden turvallisuus on prioriteettilistalla korkealla ja arjen keskusteluissa jatkuva teema. Apilassa on selkeät säännöt, joiden noudattamista edellytetään sekä asukkaiden että henkilöstön osalta. Yhteistiloissa edellytetään päihteettömyyttä, tilat ovat turvallista tilaa ja areena toista kunnioittavalle, rakentavalle vuorovaikutukselle. Turvallisuutta edistää myös se, että tunnemme toisemme yhteisössä.
Palveluiden laatutekijät ovat osin toiminnan fyysiseen ympäristöön liittyviä, osin toimintakulttuuriin liittyviä ja suuressa määrin yksilölliseen asiakastyöhön kytkeytyviä. Jokaisen asiakkaan osalta varmistetaan viikoittain, että ohjaava työskentely kulkee kohti palveluiden toteuttamissuunnitelmassa määriteltyjä tavoitteita.

Tavana on arvopohjainen toimija palveluntuottajien kentällä. Meille asiakkaiden hyvä ja arvostava kohtelu on yksi toimintaa ohjaavista arvoista ja peruspilareista.

Asiakkaiden itsemääräämisoikeus huomioidaan kaikessa toiminnassa. Apilassa emme kuitenkaan vältä vastuuta itsemääräämisoikeuteen vedoten, vaan pyrimme ohjaamaan asiakkaita kohti rakentavia valintoja silloin, kun asiakkaan oma tahto näyttää vievän toimintakykyä heikompaan suuntaan. Hyvää, omannäköistä elämää on kuitenkin monenlaista ja tätä kunnioitamme. Asiakkaan kuunteleminen ja kuuleminen on ensiarvoisen tärkeää.

Omavalvonnan tuomisesta yhä konkreettisemmaksi ja arkisemmaksi osaksi yksikön toimintaa vastaa yksikönjohtaja yhdessä ohjaaja Mira Kankaan kanssa.
[bookmark: _Toc175740435][bookmark: _Toc175741898][bookmark: _Toc175741953][bookmark: _Toc177734571][bookmark: _Toc241588015]Palveluyksikön omavalvonnan toteuttaminen ja menettelytavat
[bookmark: _Toc153534229][bookmark: _Toc175740436][bookmark: _Toc175741899][bookmark: _Toc175741954][bookmark: _Toc177734572][bookmark: _Toc241588016]Palvelujen saatavuuden varmistaminen
Tavana Apilan asiakkaat tulevat palveluiden piiriin hyvinvointialueiden palveluohjauksen tekemän palvelutarpeen arvion ja palvelupäätöksen kautta. Tavana Apilan väki opastaa asiakasta prosessin eri vaiheissa, mikäli asiakas kaipaa siinä apua.

Apilassa pidetään jatkuvasti yhteyttä tilaajatahoihin, jotta tilaajilla on ajantasainen tieto yksikön paikkatilanteesta ja toiminnan profiilista. Aktiivisella yhteistyöllä pyritään tilanteeseen, jossa asiakkaat saavat oikeanlaista palvelua mahdollisimman nopeasti ja yksikköön ei pääse syntymään tyhjäkäyntiä. Tällä hetkellä Tavana Apila palvelee Länsi-Uudenmaan ja Keski-Uudenmaan hyvinvointialueen sekä Helsingin kaupungin asiakkaita. Yhteistyö kaikkien tilaajatahojemme kanssa on sujuvaa ja asiakasohjaus on ollut nopeaa ja onnistunutta. 

Asiakkaaksi tuloa valmistellaan yhdessä tulevan asukkaan, tilaajatahon ja mahdollisen hoitotahon kanssa mahdollisimman varhaisesta vaiheesta alkaen. Apilasta kiinnostuneet asiakkaat käyvät ensin tutustumassa yksikköön. Tämä toimintatapa tekee asumispalveluihin sitoutumisesta asukkaalle luontevampaa ja antaa yksikön henkilöstölle mahdollisuuden valmistautua uuden asukkaan tuloon. Apilassa toimitaan koko asumisen keston ajan suunnitelmallisesti ja tavoitteellisesti.

Tavana Apilan palveluita ja hoitoon pääsyä koskevien riskien tunnistaminen, arviointi ja hallinta on kuvattu Taulukossa 1.
	Tunnistettu riski
	Riskin arviointi (suuruus ja vaikutus)
	Ehkäisy- ja hallintatoimet

	Asiakas ei pääse palveluihin tarpeesta huolimatta.
	Riski on pieni, vaikutus suuri.
	Aspa Palvelut Oy opastaa asiakasta asiakkaaksi tulossa ja kertoo asumispalveluiden eri vaihtoehdoista.

	Asiakkaaksi tulijoita on enemmän kuin on paikkoja.
	Riski on kohtalainen, vaikutus pieni.
	Pyrimme siihen, että Apilasta päästään muuttamaan myös eteenpäin. Ohjaamme myös muiden asumispalveluiden piiriin silloin kun yksikkömme on täynnä.


Taulukko 1.
[bookmark: _Toc175740437][bookmark: _Toc175741900][bookmark: _Toc175741955][bookmark: _Toc177734573][bookmark: _Toc978757974][bookmark: _Toc241588017]Palvelujen jatkuvuuden varmistaminen
[bookmark: _Toc175741956][bookmark: _Toc241588018]Monialainen yhteistyö ja palvelun koordinointi
· Asiakkuusprosessi lähtee liikkeelle siitä, että Apilasta ilmoitamme tilaajataholle vapautuvasta paikasta. Tilaaja tekee tässä kohtaa oman arvionsa siitä, kuka heidän jonossa olevista asiakkaista olisi akuuteimmin asumispalveluiden tarpeessa ja sopiva ko. yksikköön. Kun lähettävä taho on tehnyt arvion, saamme tiedot asiakkaasta. 
· Seuraavaksi asiakas tulee tutustumaan Apilaan. Tällä varmistetaan puolin ja toisin asuinpaikan soveltuvuus asiakkaan tarpeisiin ja Apilan mahdollisuus vastata asiakkaan tarpeisiin.
· Lähettävän tahon kanssa ollaan aktiivisesti yhteydessä koko prosessi ajan sähköpostitse, puhelimitse ja kasvotusten. Vuorovaikutus lähettävien tahojen kanssa on hyvää ja aktiivista.
· Yhteistyö ja tiedonkulku asiakkaan ja potilaan palvelukokonaisuuteen kuuluvien muiden sosiaali- ja terveydenhuollon palvelunjärjestäjien ja -tuottajien kanssa varmistetaan omaohjaajajärjestelmän avulla. Jokaisella asiakkaalla on kaksi nimettyä omaohjaajaa, jotka huolehtivat asiakkaan verkostotyöstä yksilöllisesti, tarpeen mukaan.
· Tavana Apila tekee yhteistyötä mm. terveyskeskusten, psykiatrian yksiköiden, oppilaitosten sekä työvoimapalveluiden kanssa. 
Asiakkaita tuetaan monenlaisissa arkielämän asioissa kuten kaupassa käynnissä, kelataksin tilaamisessa, terveydenhuollon käynneissä, ryhmätoimintoihin aktivoimalla, jne. Tämä tapahtuu joko konkreettisesti yhdessä ohjaajan kanssa tai asioista muistuttamalla ja opastamalla sanallisesti. 
[bookmark: _Toc750371403][bookmark: _Toc175741957][bookmark: _Toc241588019]Valmius- ja jatkuvuudenhallinta
Jatkuvuudenhallinnan tavoitteena on suojella organisaatiota säilyttämällä toimintakyky ja samaan aikaan minimoida häiriötekijöiden haitalliset vaikutukset. Varautumisen ja jatkuvuudenhallinnan yhteisenä tavoitteena on saavuttaa valmius, jolla kyetään ehkäisemään uhkia sekä reagoimaan tarkoituksenmukaisesti ja tehokkaasti toimintaympäristössä esiintyviin uhkatilanteisiin. 

Varautumisvelvollisuus on lakisääteinen (Valmiuslaki 1552/2011) velvoite, jonka mukaan tulee valmiussuunnitelmin ja poikkeus oloissa tapahtuvan toiminnan etukäteisvalmisteluin sekä muilla toimenpiteillä varmistaa tehtävien mahdollisimman hyvä hoitaminen myös poikkeusoloissa. Varautumisen keinoiksi luetaan valmiussuunnittelu, etukäteisvalmistelut ja valmiusharjoitukset.

Yksikönjohtaja vastaa ylätasolla valmiudesta ja jatkuvuudenhallinnasta. Valmius- ja jatkuvuudenhallinta on kuvattu yksityiskohtaisesti Tavanan palveluyksikön varautumis- ja valmiussuunnitelmassa, jonka laatiminen, sisällön hallinta, päivittäminen ja jalkauttaminen on yksikössä asiasta vastaavan henkilön keskeinen työtehtävä. 

Tavana Apilan varautumis- ja valmiussuunnitelma löytyy Aspa Palveluiden laadunhallintajärjestelmä IMSistä sekä Tavana Apilan viranomaiskansiosta. Apilan varautumis- ja valmiussuunnitelman päivittämisestä vastaa yksikönjohtaja yhdessä vastaavan ohjaajan Jutta Bergin sekä varautumis- ja valmiussuunnitelman kattavista arjen asioista vastaavan ohjaajan Jani Sivosen kanssa.

	Palveluyksikön valmius- ja jatkuvuudenhallinnasta vastaava henkilö

	Nimi
	Veera Väisänen

	Tehtävänimike
	Yksikönjohtaja

	Sähköpostiosoite
	veera.vaisanen@tavana.fi

	Puhelinnumero
	044 7111 355



Tavana Apilassa ollaan varauduttu toimimaan myös poikkeustilanteissa. Poikkeustilanteissa noudatetaan viranomaisohjeistuksia. Sairastapauksissa ensisijaisesti oma henkilöstö korvaa sairastuneen, toissijaisesti käytetään tuttuja sijaisia ja äärimmäisessä tilanteessa pyydetään apua toiselta yksiköltä, mikäli esim. koko henkilöstö sairastuisi samaan aikaan. Loppuvuodesta 2026 olemme rakentamassa myös keikkalaisrinkiä toiminnan jatkuvuuden varmistamiseksi eri tilanteissa. Tavana Apilan toiminnan keskeisimpien jatkuvuutta koskevien riskien tunnistaminen, arviointi ja hallinta on kuvattu Taulukossa 2.

	Tunnistettu riski
	Riskin arviointi (suuruus ja vaikutus)
	Ehkäisy- ja hallintatoimet

	Organisaation taloudellisen tilanteen muodostama riski toiminnan jatkuvuudelle.
	Riski on pieni ja vaikutus Apilalle käytännön tasolla pieni.
	Keskitytään pitämään oman yksikön taloudellinen tilanne hallinnassa.

	Hyvinvointialueiden tiukka taloudellinen tilanne ja kiristyneet kriteerit palveluihin pääsylle.
	Riski on kohtalainen ja vaikutus toteutuessaan kohtalainen.
	Teemme laadukasta asiakastyötä ja toimimme aktiivisessa yhteistyössä tilaajien kanssa. Toimimme luotettavasti. Haluamme olla yksikkö, jonka palveluita hyvinvointialueet käyttävät ensisijaisena valintana. 

	Henkilöstön vaihtuvuus.
	Riski pieni, vaikutus suuri.
	Pysyvä, sitoutunut ja motivoitunut henkilöstö on koko toiminnan ydin. Henkilöstön tukeen panostetaan yksikössä paljon.


Taulukko 2.
[bookmark: _Toc1864136885][bookmark: _Toc175740438][bookmark: _Toc175741901][bookmark: _Toc175741958][bookmark: _Toc177734574][bookmark: _Toc241588020]Palvelujen turvallisuuden ja laadun varmistaminen
Tavanan tuottamat palvelut ovat laadukkaita, asiakaskeskeisiä, turvallisia ja asianmukaisesti toteutettuja. Tavanan toiminta perustuu lakeihin, säädöksiin, hankintasopimusten velvoitteisiin sekä viranomaisten ja tilaajan antamaan ohjaukseen. Toimintaa ohjaavat lait ja sopimusten noudattaminen on kokonaisuudessaan kirjattu Tavanan omavalvontaohjelmaan. 

Asiakas- ja potilasturvallisuus varmistetaan laadukkaalla johtamisella, henkilöstön perehdytyksellä ja kouluttamisella, strukturoidulla kirjaamisella, palveluiden toteutumissuunnitelman ja asiakkaan toimintakykymittarin seurannalla sekä poikkeamien seurannalla. Perehdytyksessä käytetään tarkistuslistaa.
Valvontalain 10§:n 4 momentin mukaan Tavana Apilan johtaja vastaa siitä, että yksikön toiminta toteutuu laadukkaasti lakien, ohjeistusten ja viranomaismääräysten mukaan. Yksikönjohtaja vastaa perehdytyksestä ja toimii henkilöstön lähiesihenkilönä arjessa. Vastuu laadukkaan hoivan ja aktiivisen arjen toteutumisesta on jokaisella työntekijällä. Palvelujohtaja Sanna Aleksejev vastaa Aspa Palvelut Oy:n osalta valtakunnallisesti toiminnan laadusta ja viranomaismääräysten toteutumisesta.

Apilassa panostamme siihen, että toimintaa ohjaavat lait, säädökset, hankintasopimusten velvoitteet sekä viranomaisten ja tilaajien antamat ohjeistukset ovat kaikkien työntekijöiden tiedossa ja tuntemia. Vain tuntemalla perusteellisesti toimintaa ohjaavat reunaehdot voidaan toteuttaa palvelua, joka käytännön tasolla on lakien ja ohjeistusten mukaista. Otamme lait ja velvoitteet osaksi arjen keskustelua sillä ajatuksella, että niistä tulee käytännön tasolla tekemisemme raami, joka tunnetaan ja ymmärretään.


[bookmark: _Toc175741959]Kuva 1. Apilan turvallisuuden pyramidi.


[bookmark: _Toc241588021]Palveluiden turvallisuus ja riskienhallinta
Vaarojen ja haittojen arviointi
Säännöllisellä toiminnan kokonaisuuteen liittyvällä vaarojen ja haittojen kartoituksella selvitetään palveluun liittyviä riskejä ja mahdollisia epäkohtia liittyen yksikön toimintaan, asiakkaisiin, henkilökuntaan ja ympäristöön. Laaja riskienarviointi toteutetaan palveluyksiköissä kerran vuodessa, jolloin kartoitetaan riskejä aiheuttavat tekijät ja niiden vakavuus. 

Vaarojen ja haittojen kokonaiskartoituksen ja arvioinnin lisäksi yksikössä tehdään näkyväksi riskejä ja vaaroja:

· turvallisuuskävelyiden ja toimitilatarkastusten avulla
· seurataan jatkuvasti tilojen toimivuutta, terveellisyyttä ja mahdollisia riskejä
· määritellyn poikkeamaraportoinnin kautta
Yksikkökohtaisen riskienhallinnan tarkoitus ja lähtökohdat
Apilassa riskienhallinta on osa päivittäistä asiakastyötä, omavalvontaa sekä toiminnan jatkuvaa kehittämistä. Riskienhallinnan tavoitteena on ennakoida asiakkaiden ja henkilökunnan turvallisuutta vaarantavia tilanteita, ehkäistä vaaratapahtumia, varmistaa palvelujen jatkuvuus poikkeavissakin tilanteissa sekä huolehtia siitä, että havaituista epäkohdista opitaan. Olemme ottaneet käyttöön riskimatriisin yksikkökohtaisten riskien osalta ja tulemme hiomaan sitä yksikön arkeen sopivaksi työvälineeksi.

Apilan asiakasryhmä koostuu pääasiassa mielenterveyskuntoutujista. Yksikössä asuu myös muista syistä asumisessaan tukea tarvitsevia henkilöitä (kehitysvamma yhdistettynä päihde- tai mt-haasteeseen, aivovamma, lastensuojelun jälkihuolto). Asiakkaiden tuen tarpeet liittyvät muun muassa psyykkisen toimintakyvyn rajoitteisiin, fyysisen toimintakyvyn rajoitteisiin, puutteisiin arjen hallinnassa, lääkehoidon toteutumiseen, terveyden ylläpitämiseen, asiointiin, ravitsemukseen, vuorovaikutukseen ja itsenäisen asumisen taitoihin.
Apilan fyysinen toimintaympäristö muodostuu asiakkaiden yhteisöllisen asumisen vuokra-asunnoista, jotka sijaitsevat kahdessa toisiaan lähekkäin sijaitsevassa kerrostalossa, yhteis- ja toimistotiloista sekä yksikön pihapiiristä. Riskienhallinnassa huomioidaan erityisesti se, että asiakkaat asuvat pääosin omissa kodeissaan ja henkilöstö työskentelee osittain asiakkaan kotiympäristössä. Asukkaiden kodeissa töitä tehdään pääsääntöisesti yksin. 
Henkilöstön ja asiakkaiden turvallisuutta rakennetaan omavalvontaan ja turvallisuuteen liittyvien suunnitelmien sekä ennakoinnin pohjalle. Turvallisuutta varmistetaan ja seurataan yksikön yhteisillä toimintatavoilla ja säännöillä. Keskeinen osa turvallisuutta on avoin, toimiva kommunikaatio henkilöstön ja asiakkaiden kesken, yhteisön luottamuksellinen ilmapiiri sekä toisiamme kunnioittava kohtaaminen ja käytös kaikissa tilanteissa.

Riskienhallinnan tematiikkaa ja riskiarvointia käydään läpi myös asiakkaiden kanssa. Henkilökohtaisella tasolla riskit ja esim. turvasuunnitelmat käydään läpi omaohjaajien toimesta palveluiden toteuttamissuunnitelman tekemisen ja päivittämisen yhteydessä. Laajemmin riskien arviointia tulaan käymään läpi teemailloissa yhteisökokouksessa. 

Riskienhallinnan keskeiset periaatteet Apilassa
· avoin ja turvallinen ilmapiiri sekä keskustelukulttuuri
· henkilökeskeinen työote
· asiakkaiden ja henkilökunnan kunnioittava kohtaaminen
· riskien tunnistaminen ja kuvaaminen
· vaarojen ja haittojen arviointi
· ennakointi ja varhainen puuttuminen
· asiakkaaseen liittyvien yksilöllisten riskien tunnistaminen ja huomioiminen
· asiakkaan itsemääräämisoikeuden ja osallisuuden kunnioittaminen
· henkilöstön riittävän osaamisen varmistaminen
· luottamuksellinen ja teknisesti sujuva ilmoitus- ja palautekulttuuri
· poikkeamien käsittely teknisesti systemaattisesti ja aina ilman syyllistämistä
· korjaavien toimenpiteiden määrittely, dokumentointi ja seuranta
· jatkuva toiminnan kehittäminen

Riskienhallinnan vastuut Apilassa
Yksikönjohtaja Veera Väisänen vastaa kokonaisuudessaan siitä, että:
· riskienhallinta on järjestetty ja ajantasainen
· henkilöstö tuntee yksikön turvallisuusohjeet
· henkilöstöä on riittävästi asiakkaiden tarpeisiin nähden
· henkilöstön osaaminen, perehdytys ja lääkeluvat ovat asianmukaiset
· poikkeamat, vaaratilanteet ja epäkohdat käsitellään
· vakavista tilanteista ilmoitetaan organisaation, tilaajan ja viranomaisten ohjeiden mukaisesti
· korjaaville toimenpiteille määritellään vastuuhenkilö ja aikataulu
· riskienhallinnan toteutumista seurataan tiimipalavereissa, seurantaraporteissa ja vuosittaisessa riskienarvioinnissa.
Vastaava ohjaaja Jutta Berg osallistuu:
· omavalvonnan toteutumisen seurantaan
· PATOjen ja kirjaamisen laadun seurantaan
· hygienia- ja siivouskäytäntöjen ylläpitoon
· henkilöstön arjen ohjaukseen
· riskien ja poikkeamien käsittelyyn
Lääkehoidosta vastaavat Mirva Thessman ja Riku-Petteri Hassinen vastaavat yhdessä yksikönjohtajan kanssa: 
· lääkehoitosuunnitelman ajantasaisuudesta
· henkilöstön lääkehoidon perehdytyksestä
· lääkelupien ja osaamisen seurannasta
· lääkehoidon kirjaamisesta
· lääkkeiden asianmukaisesta säilytyksestä
· lääkepoikkeamien käsittelystä ja seurannasta.
Mira Kangas toimii Riku-Petteri Hassisen työparina ja sijaisena lääkehoidon arjen tehtävissä.
Kaikki työntekijät omalta osaltaan vastaavat siitä, että jokainen:
· toimii ohjeiden, lainsäädännön, yksikön sääntöjen ja ohjeiden sekä asiakkaiden PATO-suunnitelmien mukaisesti
· huomioi asiakkaan yksilölliset riskit
· ilmoittaa viipymättä havaitsemastaan vaarasta, epäkohdasta tai läheltä piti -tilanteesta
· kirjaa asiakasturvallisuuden kannalta olennaiset tapahtumat
· huolehtii salassapidosta ja tietoturvasta
· pyytää tarvittaessa apua eikä jää yksin vaikeassa tilanteessa.
Riskit arvioidaan kahdella eri ulottuvuudella:
Riskin toteutumisen todennäköisyys (1–3)
1. [bookmark: _Toc240028309]epätodennäköistä mutta mahdollista
2. [bookmark: _Toc240028310]mahdollista mutta ei todennäköistä
3. [bookmark: _Toc240028311]todennäköistä 

Riskin toteutumisen seurausten vakavuus
· matala --> seurataan osana normaalia toimintaa
· kohtalainen --> sovitaan ehkäisevät toimenpiteet ja seuranta
· merkittävä --> toimenpiteet käynnistetään nopeasti ja riski käsitellään esihenkilön johdolla
· kriittinen -->asiakkaan ja muiden henkilöiden turvallisuus varmistetaan välittömästi ja tarvittavat viranomais- ja tilaajailmoitukset tehdään.
Asiakkaan yksilölliset riskit tullaan jatkossa kirjaamaan palveluiden toteuttamissuunnitelmaan ja tarvittaessa päivittäiseen asiakaskirjaamiseen. Riskit arvioidaan uudelleen aina asiakkaan toimintakyvyn, terveydentilan, lääkityksen, päihteiden käytön, asumistilanteen tai muun olosuhteen muuttuessa.

Apilan asiakasturvallisuusriskirekisteri
	
	Tunnistettu riski
	toteutumistodennäköisyys/vaikutus toteutuessaan
	Ehkäisevät toimenpiteet
	Toiminta riskin toteutuessa
	Vastuu ja seuranta

	1.
	asiakkaan psyykkinen kriisi, voinnin äkillinen heikkeneminen tai psykoottisuus
	3/ kohtalainen - merkittävä
	asiakkaan voinnin säännöllinen havainnointi ja kirjaaminen, ajantasainen PATO, yhteistyö terveysaseman ja psykiatrian kanssa, yksilöllinen turvasuunnitelma
	arvioidaan välitön turvallisuus, rauhoitetaan tilanne, konsultoidaan terveydenhuoltoa ja soitetaan 112 tarvittaessa
	vuorossa oleva työntekijä, yksikönjohtaja, omaohjaajat

	2.
	Itsetuhoisuus tai itsemurhayritys
	2/ Kriittinen
	Itsetuhoisuusriskin arviointi, muutosten havainnointi, asiakkaan oma turvasuunnitelma, yhteistyö hoitotahon kanssa
	asiakasta ei jätetä yksin, poistetaan välitön vaara mahdollisuuksien mukaan, soitetaan 112/päivystykseen, ilmoitetaan esihenkilölle ja tehdään poikkeamailmoitus
	vuorossa oleva työntekijä, yksikönjohtaja, käsittely jokaisen tilanteen jälkeen

	3
	Päihteiden käyttö, päihtyneenä saapuminen tai päihteiden välittäminen
	3/ kohtalainen - Merkittävä
	Yhteistilojen päihteettömyyssääntö, asiakkaan kanssa sovitut toimintatavat, voinnin havainnointi, yhteistyö päihdepalveluiden kanssa
	Arvioidaan päihtymystila ja terveydentila, turvataan muut asiakkaat, tarvittaessa 112 tai päivystys
	Vuorossa oleva työntekijä, yksikönjohtaja

	4
	väkivallan uhka tai uhkaava käyttäytyminen
	1/ merkittävä
	ennakkotietojen hyödyntäminen, de-eskalaatio, turvallinen työskentely, hälytys- ja poistumisjärjestelyt, työparin käyttäminen tarvittaessa
	turvataan henkilöt, poistutaan tilanteesta, hälytetään apua, kutsutaan poliisi tarvittaessa, tehdään ilmoitukset ja jälkikäsittely
	kaikki työntekijät, yksikönjohtaja, työsuojelu

	5.
	lääkehoitovirhe tai lääkkeen ottamatta jääminen
	3/ kohtalainen - merkittävä
	lääkehoitosuunnitelma, lääkeluvat, perehdytys, tarkistusmenettelyt, lääkkeiden säilytys kahden lukon takana, kulutuksen ja lämpötilojen seuranta
	arvioidaan asiakkaan tila, konsultoidaan terveydenhuoltoa/ostopalvelulääkäriä, tehdään poikkeamailmoitus
	vuorossa oleva työntekijä, yksikönjohtaja, lääkehoitovastaavat

	6.
	lääkkeen väärinkäyttö, lääkkeiden katoaminen tai joutuminen ulkopuolisille
	2/ merkittävä
	lukittu lääkehuone, avainhallinta, lääkkeiden määrän seuranta ja huolellinen kirjaaminen
	turvataan lääkkeet ja asiakas, selvitetään tapahtuma, ilmoitetaan esihenkilölle ja tehdään poikkeamailmoitus
	lääkehoitovastaavat ja yksikönjohtaja

	7
	asiakkaan terveydentilan tai somaattisen sairauden jääminen tunnistamatta
	2/merkittävät
	terveydentilan havainnointi, PATO ja TUVA, terveydenhuollon käyntien tukeminen, sairaanhoitajan konsultaatio
	arvioidaan tilanne, ohjataan hoitoon tai soitetaan 112, kirjataan tapahtuma
	vuorossa olevat työntekijät, yksikönjohtaja, asiantuntijasairaanhoitaja

	8
	asiakkaan katoaminen tai sovitun paluun viivästyminen
	3/merkittävä
	asiakkaan tavanomaisten rutiinien tunteminen ja kirjaukset niistä, yksilöllinen poistumis- ja yhteydenottosuunnitelma, ajantasaiset yhteystiedot, riskitietojen kirjaaminen PATOon
	otetaan yhteys asiakkaaseen, arvioidaan tilanne ja tehdään tarvittaessa ilmoitus poliisille tai muulle viranomaiselle
	vuorossa oleva työntekijä, yksikönjohtaja

	9
	kaatuminen, tapaturma tai palovamma asiakkaan kodissa tai yhteisissä tiloissa/toiminnoissa
	3/kohtalainen–merkittävä
	turvallisuuskierrokset, asuntojen turvallisuuden arviointi, apuvälineiden hyödyntäminen, ryhmätoimintojen riskinarviointi
	ensiarvio, ensiapu ja tarvittaessa hoitoon ohjaus, tapahtuman kirjaaminen ja poikkeamailmoitus
	vuorossa oleva työntekijä, työryhmä, yksikönjohtaja

	10
	palo-, savukaasu- tai evakuointitilanne
	1/merkittävä
	pelastussuunnitelma, poistumisturvallisuusselvitys, henkilöstön lukukuittaus, harjoitukset, poistumisreittien esteettömyys
	Soitetaan 112, poistutaan turvallisesti ja autetaan erityistä tukea tarvitsevia asiakkaita
	vuorossa olevat työntekijät, yksikönjohtaja

	11
	Henkilöstön liian vähäinen määrä tai osaamisvaje
	2/kohtalainen
	Työvuorosuunnittelu asiakastarpeiden mukaan, omat työntekijät ja tutut sijaiset, osaamisen tarkistus, apu toisista yksiköistä
	Priorisoidaan lääkitys, ravitsemus ja välitön turvallisuus, hankitaan lisäresurssi ja arvioidaan palvelun väliaikainen rajaaminen
	Yksikönjohtaja

	12
	Ensiapuosaamisen puutteellisuus työvuorossa
	1/kohtalainen
	Varmistetaan, että jokaisessa työvuorossa on tilaajan vaatimusten mukainen ensiapuosaaja, koulutusten seuranta
	Hälytetään apua, toimitaan ensiapuohjeen mukaisesti ja arvioidaan miehityksen riittävyys
	Yksikönjohtaja, asiantuntijasairaanhoitaja

	13
	Tiedonkulun katkos vuorojen, omaohjaajien tai yhteistyötahojen välillä
	2/kohtalainen
	Jatkuva, avoin, monikanavainen kommunikointi, asioiden toistaminen, rakenteinen raportointi, DomaCare-kirjaaminen, tiimipalaverit, kaksi omaohjaajaa, ajantasainen PATO
	Selvitetään puuttuva tieto, korjataan asiakastiedot ja arvioidaan asiakkaalle aiheutunut riski
	kaikkien vastuulla, erityisesti yksikönjohtaja, vastaava ohjaaja, omaohjaajat

	14
	PATO- tai TUVA-tiedon vanhentuminen
	2/kohtalainen-merkittävä
	PATO vähintään kaksi kertaa vuodessa ja aina tarpeen mukaan, TUVA vähintään kaksi kertaa vuodessa, kokonaisuudenhallintataulukko
	Päivitetään suunnitelma viipymättä ja arvioidaan, onko asiakas saanut tarpeenmukaista palvelua
	vastaava ohjaaja, omaohjaajat, yksikönjohtaja

	15
	Puutteellinen tai virheellinen kirjaaminen
	2/merkittävä
	yksikön kirjaamisen ohjeistuksen noudattaminen, kirjaamisen priorisointi, ymmärrys kirjaamisen merkityksestä
	Korjataan tieto ohjeen mukaisesti, arvioidaan vaikutus asiakasturvallisuuteen ja ilmoitetaan poikkeamasta tarvittaessa
	kaikki ovat vastuussa, vastaava ohjaaja ja yksikönjohtaja seuraavat kirjaamista

	16
	Tietosuoja- tai tietoturvaloukkaus 
	1/kohtalainen
	Käyttöoikeudet tehtävien mukaan, hyväksytyt laitteet, vuosittainen koulutus, salassapitositoumukset, lukitut tilat
	Rajataan loukkaus, ilmoitetaan esihenkilölle ja tietosuojavastaavalle, toimitaan tietosuojapoikkeamaohjeen mukaan
	yksikönjohtaja, tietosuojavastaava

	17
	DomaCaren tai muun järjestelmän käyttökatko
	2/kohtalainen
	Jatkuvuussuunnitelma, varajärjestelyt, tietohallinnon ohjeet, ajantasaiset yhteystiedot
	Käytetään sovittua varamenettelyä, kirjataan tiedot jälkikäteen ja ilmoitetaan häiriöstä
	Yksikönjohtaja, ICT Elmo Oy ja pääkäyttäjät

	18
	Avain-, kulku- tai lääkehuoneen turvallisuuden vaarantuminen
	2/merkittävä
	Lukittu avainkaappi, koodiboksi, sähkölukot, avainten palautus työsuhteen päättyessä
	Suljetaan vaarantunut pääsy, vaihdetaan koodi/lukitus tarvittaessa ja tehdään poikkeamailmoitus
	yksikönjohtaja

	19
	Infektion tai epidemian leviäminen
	2/Kohtalainen - merkittävä
	Käsihygienia, suojaimet, siivoussuunnitelma, tartuntatautiohjeet, sairaana työskentelyn välttäminen
	Toimitaan hyvinvointialueen ja hygieniaohjeiden mukaisesti, arvioidaan asiakkaiden suojaaminen ja tiedottaminen
	yksikönjohtaja, vastaava ohjaaja, asiantuntijasairaanhoitaja

	20
	Ravitsemuksen, nesteensaannin tai erityisruokavalion toteutumatta jääminen
	2/Kohtalainen
	Ruokailuajat, yksilölliset ruokailutiedot, erityisruokavaliot, ruokailun seuranta ja tarvittaessa kotiin toimitettava ateria
	Arvioidaan asiakkaan vointi, korjataan ruokailujärjestely ja konsultoidaan terveydenhuoltoa tarvittaessa
	ohjaajat, ruoanlaitosta vastaava henkilö

	21
	Ruoan valmistukseen liittyvä palo-, hygienia- tai allergiariski
	2/Kohtalainen–merkittävä
	Keittiön siivousjärjestys, hygieniapassi tarvittaessa, erityisruokavalioiden näkyvä mutta tietoturvallinen huomiointi, turvallinen ruoanvalmistus
	Keskeytetään vaarallinen toiminta, annetaan ensiapu, ilmoitetaan vastuuhenkilölle ja tehdään poikkeamailmoitus
	vuorossa olevat ohjaajat

	22
	Asiakkaan asunnon tai yhteistilan vaarallinen sotkeutuminen
	2/kohtalainen
	Siivoussuunnitelma, asiakkaan ohjaus, asuntojen yksilöllinen siivousaikataulu, turvallisuuskierrokset
	Arvioidaan välitön vaara, sovitaan tukitoimet ja tarvittaessa ollaan yhteydessä kiinteistöhuoltoon
	yksikönjohtaja, vastaava ohjaaja, omaohjaajat, vuorossa olevat työntekijät

	23
	Asiakkaan epäasiallinen kohtelu, kaltoinkohtelu tai hyväksikäyttö
	1/Kriittinen
	Nollatoleranssi, avoin palautekulttuuri, henkilökeskeinen toimintatapa, asiakkaan kuuleminen, henkilöstön perehdytys
	Asiakas turvataan välittömästi, ilmoitetaan yksikönjohtajalle ja palvelupäällikölle, tehdään tarvittavat viranomaisilmoitukset
	kaikki työntekijät

	24
	Itsemääräämisoikeuden perusteeton rajoittaminen
	1/Merkittävä
	PATOon kirjatut yksilölliset toimintatavat, asiakkaan kuuleminen, henkilöstön koulutus ja toimintatapojen säännöllinen arviointi
	Lopetetaan perusteeton rajoittaminen, kuullaan asiakasta, arvioidaan tilanne ja tehdään tarvittavat ilmoitukset
	Yksikönjohtaja ja työryhmä

	25
	Asiakkaan osallisuuden tai palautteen sivuuttaminen
	2/Kohtalainen–merkittävä
	Kuukausittainen yhteisökokous, palautelaatikko, kyselyt, arjen keskustelut ja palautevastaava
	Palaute kirjataan, käsitellään työryhmässä ja siitä sovitaan toimenpiteet
	palautevastaava, yksikönjohtaja, vastaava ohjaaja

	26
	Yksintyöskentelyn turvallisuusriski asiakkaan kodissa
	2/Merkittävä
	Asiakaskohtainen riskitieto, yhteydenpitokäytännöt, työparin käyttö tarvittaessa, turvallinen poistuminen
	Poistutaan uhkaavasta tilanteesta, otetaan yhteys työryhmään tai 112:een ja tehdään työturvallisuusilmoitus
	Kaikki työntekijät, yksikönjohtaja

	27
	Lääkinnällisen laitteen tai apuvälineen vikaantuminen
	1/kohtalainen
	Laiterekisteri, käyttöohjeet, huollot, perehdytys ja toimivuuden seuranta
	Laite poistetaan käytöstä, asiakkaan turvallisuus varmistetaan ja tehdään tarvittaessa Fimean vaaratilanneilmoitus
	lääkehoitovastaava, asiantuntijasairaanhoitaja

	28
	Kiinteistön, sähkölukituksen, hissin tai yhteistilojen käyttökatko
	2/Kohtalainen–merkittävä
	Huoltotarpeiden ilmoittaminen Sevifi Oy:lle, jatkuvuussuunnitelma, varayhteystiedot
	Turvataan asiakkaiden pääsy asuntoihin ja yhteydenpito, ilmoitetaan häiriöstä kiinteistöhuoltoon ja esihenkilölle
	Yksikönjohtaja ja vuorossa oleva työntekijä

	29
	Lemmikkiin liittyvä allergia-, puremis- tai hygieniavaara
	Kohtalainen
	Lemmikistä sovitaan ennakkoon yksikönjohtajan kanssa, huomioidaan vuokrasopimuksessa ja asiakkaiden tarpeissa
	Poistetaan välitön vaara, järjestetään tarvittaessa terveydenhuolto ja arvioidaan asumisjärjestely
	Yksikönjohtajaoma, vastaava ohjaaja, omaohjaaja 

	30
	Ryhmätoiminnan, kokkikerhon, sählyn tai kasvimaatoiminnan tapaturma
	Kohtalainen
	Toimintakohtainen riskinarviointi, ohjaajan läsnäolo, välineiden tarkistus ja asiakkaan toimintakyvyn huomiointi
	Ensiapu, tilanteen keskeyttäminen, tarvittaessa hoitoon ohjaus ja poikkeamailmoitus
	vuorossa oleva ohjaaja, ryhmätoiminnasta vastaava, yksikönjohtaja



Ohjeistus riskitilanteen tai läheltä piti -tilanteen toteutuessa
1. Turvataan asiakas ja muut henkilöt välittömästi.
2. Hälytetään tarvittaessa apua numerosta 112, poliisi, ambulanssi tai muu viranomainen
3. Ilmoitetaan tilanteesta yksikönjohtajalle tai hänen sijaiselleen tai palvelupäällikölle
4. Kirjataan asiakasta koskevat välttämättömät tiedot DomaCareen.
5. Tehdään poikkeama-, vaaratilanne- tai epäkohtailmoitus IMS-ohjeen mukaisesti.
6. Arvioidaan asiakkaalle aiheutunut haitta tai mahdollinen haitta.
7. Selvitetään tapahtuman välittömät syyt ja taustatekijät.
8. Sovitaan korjaavat toimenpiteet, vastuuhenkilö ja määräaika.
9. Käsitellään tapahtuma työryhmässä asiakkaan yksityisyys huomioiden.
10. Seurataan, toteutuivatko korjaavat toimenpiteet ja pienensivätkö ne riskiä.
Vakavista vaaratapahtumista ilmoitetaan viipymättä yksikönjohtajalle ja palvelupäällikölle. Tilaajalle ja valvontaviranomaiselle ilmoitetaan organisaation ohjeiden ja voimassa olevan lainsäädännön mukaisesti. Ilmoituksen tekemisestä ei saa aiheutua kielteisiä vastatoimia ilmoituksen tehneelle työntekijälle. Tavoitteena on oppia tapahtumista ja parantaa palveluiden turvallisuutta ja laatua.
Riskirekisteri päivitetään vähintään kerran vuodessa sekä aina, kun:
· tapahtuu vakava vaaratilanne
· toiminta, henkilöstö tai tilat muuttuvat
· asiakasryhmän palvelutarve muuttuu olennaisesti
· havaitaan uusi toistuva riski
· lainsäädäntö, tilaajan ohjeistus tai organisaation toimintatapa muuttuu.
Riskienhallinnan osalta määritellyt kehittämiskohteet Apilassa vuodelle 2027
	Kehittämiskohde
	Konkreettinen toimenpide
	Vastuu
	Seuranta

	Riskirekisterin vakiinnuttaminen
	Riskirekisteri otetaan työvälineeksi ja tarkistetaan säännöllisesti neljännesvuosittain tiimipalaverin yhteydessä
	Veera V.
	Omavalvonnan seurantaraportti

	Kirjaamisen laadun parantaminen
	Sovitaan yhteiset vähimmäisvaatimukset asiakasta, vointia, toimintakykyä ja PATO-tavoitteita koskeville kirjauksille
	Veera V., Jutta B. 
	Satunnaistarkastukset vähintään neljän kuukauden välein

	Kriisi- ja itsetuhoisuusriskien hallinta
	Varmistetaan, että yksilölliset kriisisuunnitelmat ovat ajantasaiset ja henkilöstö tuntee toimintatavat
	Veera V., Jutta B., omaohjaajat
	PATO-tarkistukset ja tapahtumien jälkiarviointi

	Lääkehoidon turvallisuus
	Kerrataan poikkeamailmoittamisen kynnys ja tarkistetaan lääkehoidon seurantalistat
	Riku H., Mirva T.
	Lääkehoidon seuranta vähintään kuukausittain

	Henkilöstöresurssin seuranta
	Seurataan toteutunutta miehitystä, koulutusrakennetta, ensiapuosaamista ja lääkelupia työvuoroittain
	Veera V., Jutta B.
	Toteutuneet työvuorolistat ja henkilöstörekisteri

	Asiakkaiden osallisuus
	Kootaan yhteisökokouksista nousseet turvallisuushavainnot ja kehittämisehdotukset
	Jutta B., Jani S.
	Seuranta neljännesvuosittain.

	Poikkeamien vaikuttavuuden seuranta
	Poikkeamailmoitukseen kirjataan aina myös korjaavan toimenpiteen vaikutuksen arviointi
	Veera V.
	Seuranta sovitun määräajan jälkeen



[bookmark: _Toc241588022]3.3.2. Toiminnan laadun varmistaminen
Tavana laadunhallinta perustuu laatujärjestelmään. Yhteisestä toimintakäsikirjasta löytyy laatuun liittyvät materiaalit ja ohjeistukset. Toimintakäsikirja on työkalu toimintayksiköille laatutyön tekemiseen. Palveluiden laatua mitataan mittareiden ja auditointien avulla. Auditoinnin avulla selvitetään, että henkilökeskeinen toimintatapa on käytössä, toiminnan toteutumisen tilanteen ja mahdolliset poikkeamat, johtamisen toimivuuden ja henkilöstön hyvinvoinnin, talouden ja tulevaisuuden näkymät sekä tilaajayhteistyön ja asiakasohjauksen tilanteen. 

Tavana on käytössä laatumittarina Tavana-indeksi, mikä kertoo yksikön tilanteen eri tekijöiden tuottaman tiedon avulla, joita ovat strategisten tavoitteiden sekä taloudellisen suunnittelun onnistuminen. Lisäksi mitataan asiakas-, läheis- ja tilaaja-asiakkaiden tyytyväisyyttä, henkilöstötyytyväisyyttä sekä sairauspoissaoloprosenttia. Tulosten mukaan suunnitellaan kehittämiskohteet.
YKSILÖLLISYYS
· oma PATO
· omaohjaajat
· verkostot ja verkostojen vahvistaminen
· terveydenhoito

HENKILÖKESKEINEN TYÖOTE
· asiakkaan voimavarat, elämänhallinta ja toiveet keskiössä
· kohtaaminen
· yksilöllisen 
kasvun 
tukeminen
· tavoitteellinen työote
YHTEISÖLLISYYS
· osallisuus, aktivointi
· vaikuttaminen
· kanssakäyminen ja sosiaaliset taidot
· mahdollisuus yhteiseen tekemiseen
ARJEN RUTIINIT
· vuorokausirytmi
· ravinto
· liikkuminen
· ryhmätoiminta
· 

TILAAJIEN VAATIMUKSET

APILAN OMAT SÄÄNNÖT

TAVANAN ARVOT



Olemme määritelleet Apilalle yllä olevassa kuvassa näkyvät yksikön omat laadun osatekijät, jotka jaamme neljään kategoriaan: 
1) Yhteisöllisyys
2) Arjen rutiinit
3) Henkilökeskeinen työote
4) Yksilöllisyys
Peilaamme omaa arkista toimintaamme määriteltyihin laadun osatekijöihin. Yksinkretaisimmillaan laadukkaan työn totetumista voi tarkistaa pysähtymällä laadun osatekijöiden äärelle ja miettimällä kutakin osatekijää akeslilla toteutuu/ei toteudu --> jos ei toteutudu, niin mitä pitää muuttaa toiminnassa ja kuka siitä vastaa? Ja toisinpäin: mikäli laadun osatekijä totetuu, mitä se merkitsee käytännön työssä ja asiakkaan kuntoutumisen kontekstissa?
Tarkoituksena on kehittää keskeisimmille käytännön laatutekijöille arjessa toimivat mittarit. Työskentelyä on pohjustettu alkuvuonna 2026 ja se starttasi konkreettisesti yksikön kehittämispäivässä toukokuussa 2026. Tavoitteena on pitkällä tähtäimellä luoda tiivis ja selkeä Apilan laatukäsikirja. Laatutyö on pitkäjänteistä työtä.
[bookmark: _Toc175741960][bookmark: _Toc241588023]Toimitilat ja välineet
Tavana Apilan yksikkö sijaitsee Kirkkonummella, Länsi-Uudenmaan hyvinvointialueella. Tuettua asumista toteutamme Kirkkonummella. Apilaan tulee asiakkaita myös lähikunnista ja muilta hyvinvointialueilta, tällä hetkellä LUVNin lisäksi Helsingistä ja KEUSOTEN alueelta.

Tavana Apilan yhteisöllinen asuminen tapahtuu Kirkkonummen Masalassa, kahdessa eri
kerrostalossa sijaitsevissa asunnoissa. 20 yhteisöllisen asumisen asuntoa sijaitsee Koboltti-talossa ja 2 yhteisöllisen asumisen käytössä olevaa satelliittiasuntoa sijaitsee Platina-talossa. Lisäksi tuetun asumisen käytössä on tällä hetkellä 1 asunto. 

Asuinalue on aivan tavallinen kerrostalolähiö Masalan kuntakeskuksen reunalla, lähellä juna-asemaa, palveluita ja luontoa. Masalasta on hyvät kulkuyhteydet Helsinkiin ja Espooseen julkisilla liikennevälineillä sekä autolla. Lähipalvelut (kauppa, apteekki, terveysasema, kirjasto) ovat saavutettavissa kävellen. Apilan käytössä on useita parkkipaikkoja. Piha on tavanomainen kerrostalon piha.

Tavana Apilan toimistona ja yhteistilana toimii yksityisasumiseen suunniteltu kerrostalo kolmio. Tilaan on kalustettu erillinen lääkehuone, toimisto, wc/suihkutila, jossa asukkailla on mahdollisuus pestä pyykkiä sekä keittiö ja yhteistila, jossa asukkaiden ruokailu tapahtuu. Lisäksi käytössä on toinen yksiöstä tehty yhteistila, jota hyödynnetään verkostoissa, ryhmätoiminnoissa, ruokailutilana, asiakastyöskentelytilana ja hiljaisen työn tilana.  

Jokaisella asukkaalla on oma vuokrayksiö, jossa he asuvat. Talot on rakennettu vuonna 2017 ja asunnot pidetään hyvässä kunnossa. Asunnoissa on normaalin asunnon tapaan oma wc ja keittiökulmaus/seinä. Asukkaat voivat sisustaa asunnon oman maun mukaan. Sopimusten mukaan asunto voidaan myös kalustaa valmiiksi. Asunnon kunnossapidosta ja siisteydestä huolehditaan yhdessä asukkaan kanssa.

Tavana Apilassa lemmikit eivät ole kiellettyjä mutta lemmikin mukaan ottamisesta tai lemmikin hankinnasta tulee aina ensin keskustella yksikönjohtajan kanssa. Tämä on kirjattu myös vuokrasopimuksiin.

Apilan yhteistiloissa on normaali ja normaalisti sään mukaan vaihteleva sisäilman lämpötila. Ennemmin kärsimme kuumuudesta kuin kylmyydestä. Pyrimme tasaamaan tilannetta ilmanviilentimellä. Tiloissa on normaali, normaalisti vaihteleva ilmankosteus. Ääniolosuhteet ovat normaalit kerrostalon ääniolosuhteet. Samoin valaistus on aivan tavanomainen.

Kemikaalit säilytetään poissa asiakkaiden ulottuvilta siivouskaapissa. Tarvittaessa kemikaalit saadaan myös lukolliseen kaappiin. Kerrostalossa, tavallisessa kolmiossa sijaitseva toimisto ja yhteistila tuovat omat haasteensa tietoturvaan ja välineturvallisuuteen, mutta nämä huomioidaan tarkkuutena arjen työskentelyssä tietoturvan ja välineistön suhteen. Käytössämme ei ole mitään palveluihin nähden sopimattomia tai epäasianmukaisia välineitä tai laitteita.

Avainhallinta on järjestetty ohjeistuksen mukaan siten, että kaikki avaimet säilytetään lukollisessa kaapissa, lääkkeet kahden lukon takana ja lukkokaapin avain erillisessä numerokoodiboksissa. Asukkaiden asuntoihin ja yhteistiloihin sekä rapun oveen on kaikkiin sähkölukot ja avaimet. Yhteistilat pidetään lukittuna muina aikoina kuin yhteistilan aukioloaikoina.

Mikäli kiinteistössä tulee huoltotarpeita, olemme välittömästi yhteydessä Joo.kotien kiinteistöhuoltoon, jota tällä hetkellä hoitaa Sevifi Oy.

Pelastussuunnitelma sekä poistumisturvallisuusselvitys löytyvät yksikön viranomaiskansiosta ja laatujärjestelmästä. Molempien osalta henkilökunnalla on lukuvelvoite.
3.4. [bookmark: _Toc175741961][bookmark: _Toc241588024]Asiakastietojen käsittely ja tietosuoja
Ajantasaiset henkilötietoja koskevat ohjeet ja dokumentit löytyvät Tavanan laatujärjestelmästä, eli IMSistä. Tietosuojavastaava ylläpitää ja päivittää kyseisiä asiakirjoja. Asiakirjojen hallintamenettelyssä noudatetaan laadittua Asiakirjan hallintamenettely -dokumenttia, jota Tietosuojavastaava hallinnoi. Aspa-konsernin johtoryhmä hyväksyy Asiakirjan hallintamenettely -dokumentin ja siitä johdetut organisaatiokäytännöt, huomioiden tietosuoja-asetuksen ja lakien vaatimukset.

Henkilökuntaa koulutetaan, suoritettuja koulutuksia seurataan, työntekijöitä ohjeistetaan ja informoidaan. Tietosuojakoulutuksissa on saavutettavuuden vuoksi useita kielivaihtoehtoja, jotka ovat suomi, ruotsi, englanti ja venäjä. Pakolliset tietosuojakoulutukset on räätälöity työntekijän roolin mukaan ja ne suoritetaan vuosittain. Koulutuksessa on keskiössä se, että työntekijä oppii henkilötietojen tunnistamisen ja henkilötietojen käsittelyyn liittyvät rajoitukset ja velvollisuudet. Hyväksytystä koulutuksen suorittamisesta jää sähköinen suoritusmerkintä, joka dokumentoidaan osoitusvelvollisuuden täyttämiseksi. Suorituksia seurataan vuosittain. Henkilötietojen suojaan, tietosuojaosaamiseen ja asiakastietojen käsittelyyn ja kirjaamiseen liittyvä henkilöstön osaaminen varmistetaan auditoinneilla.

Perehdytys tietosuojaan toteutetaan työsuhteen alussa ja tietoa ylläpidetään säännöllisesti.

Asiakkaita informoidaan tietosuojan käsittelyn toimintatavoista heidän tullessa Aspa Palvelut Oy:n palveluiden piiriin ja heille toimitetaan tietosuojaseloste, mikä on löydettävissä myös verkkosivuilta. Tietosuojaseloste on kaikissa palveluyksiköissä nähtävillä yleisissä tiloissa. Asiakkaalle kerrotaan palvelusuhteen alkaessa, mitä tietoja hänestä kirjataan, miksi ja minne niitä kirjataan. Henkilörekisteristä on laadittu rekisteriseloste, jossa on kuvattu mm. henkilötietojen tallennus ja käyttötarkoitus.

Työntekijällä on velvollisuus informoida esihenkilöä havaitessaan tietosuojaloukkauksen. Esihenkilö tai työntekijä itse informoi Aspa Palvelut Oy:n tietosuojavastaavaa tapahtuneesta laatujärjestelmän tietosuojapoikkeamalomakkeella. Tietoturvaloukkaukseen liittyvät toimintaohjeet löytyvät laatujärjestelmästä.

Tietosuoja- ja turvaprosessikuvaus on laatujärjestelmässä. Henkilöstöä informoidaan tietoturvaan liittyvissä asioissa säännöllisesti. Auditoinneissa varmistetaan, onko tietoturvaloukkauksen toimintaprosessi tiedossa. Asiakastietorekisterin tietosuojaseloste on tulostettu jokaiseen yksikköön asiakkaiden ja omaisien nähtäväksi, paperisena versiona.

Rekisteröidyn oikeuksien toteutuminen varmistetaan eri vaiheissa. Työntekijä allekirjoittaa työsopimuksen liitteenä Tietojärjestelmien käyttö- ja salassapitositoumuksen, jonka hyväksyminen ja allekirjoittaminen on edellytyksenä työsopimuksen muodostumiselle. 

Henkilöstö perehdytetään rekisteröityjen oikeuksiin konsernin Tietosuoja ja -turvaoppaan mukaisesti, henkilöstölle järjestetään kirjaamisvalmennusta, jossa ohjeistetaan, miten asiakastietoa kirjataan. Edellytys rekisteröidyn oikeuksien toteutumiselle on se, että henkilöstö osaa tehdä työnsä oikein henkilötietoja kunnioittaen. 

Kirjaamista toteutetaan tietojen täsmällisyyden, oikeellisuuden ja minimoinnin periaatteella, jolloin kirjataan vain välttämättömät tiedot, jotka liittyvät palvelujen toteuttamiseen. Aspa Palvelut Oy:n kirjaamisvalmentajat kouluttavat henkilöstöä kuvaavaan ja laadukkaaseen kirjaamiseen. Kirjaaminen tehdään yhdessä asiakkaan kanssa asiakkaan toimintakyky huomioiden. Työntekijän vastuulla on huolehtia käsittelemänsä tiedon oikeellisuudesta, saatavuudesta ja luokittelusta, sekä huolehtia, että organisaation tiedot ovat asianmukaisesti käytettävissä. Kirjaamisen toteutumista ja tapaa seurataan satunnaistarkastuksilla.

[bookmark: _Hlk196476724]Rekisteritietojen tarkastusoikeus on lakisääteinen ja rekisteröity voi myös pyytää tietojen korjaamista. Rekisteritietojen tarkastuspyyntö tehdään rekisterinpitäjälle. Jos Aspa Palvelut Oy on rekisterinpitäjä, tehdään tarkastuspyyntö kirjallisena täyttämällä Tavana yksiköstä pyydetty Rekisteritietojen tarkastuspyyntölomake. Lomake tulee palauttaa ja käydä tunnistautumassa, mikäli henkilö ei ole muuten tunnistettavissa. Tämän jälkeen pyydetyt tiedot toimitetaan rekisteröidylle paperisena tai muulla sovitulla tavalla yhden (1) kuukauden sisällä.

Jos rekisterinpitäjänä toimii hyvinvointialue, toimitaan tietojen luovuttamisessa rekisterinpitäjän ohjeiden mukaisesti. Tiedot pyydetään kirjallisesti.

[bookmark: _Hlk196476775]Jos Aspa Palvelut Oy kieltäytyy tietojen luovutuksesta, täytyy sille olla painava syy.
Kieltäytyminen perustuu yleisen tietosuoja-asetuksen (GDPR) 15 artiklan 4 kohtaan, sosiaalihuollon asiakaslain (812/2000) 20 §:ään sekä tietosuojalain (1050/2018) 34 §:ään.
Mikäli tietoja ei voida luovuttaa edellä mainittujen säännösten perusteella, rekisteröidylle annetaan kirjallinen kieltäytymistodistus, josta ilmenee kieltäytymisen syy.

Laatujärjestelmässä on eri lomakkeet seuraaville toimenpiteille:
· Rekisteritietojen tarkistuspyyntölomake
· Henkilötietojen käsittelyn vastustamislomake
· Yhteisrekisterin käyttökieltolomake
· Lokitietopyyntölomake
Yksikönjohtaja ohjeistaa ja auttaa tarvittaessa asiakasta tarkastuspyynnön tekemisessä.

Asiakastietoja saa luovuttaa asiakkaan tai hänen laillisen edustajansa kirjallisella suostumuksella, joko paperisena tulosteena tai sähköisessä muodossa asiakkaan tai edunvalvojan yhteystietoihin merkittyyn sähköpostiosoitteeseen.

Asiakastietoja luovutetaan muille tahoille vain asiakkaan tai edunvalvojan suostumuksella. 

Henkilötietoja ei luovuteta ulkopuolisille tahoille ilman rekisteröidyn suostumusta, ellei luovutus perustu viranomaisen esittämään laissa säädettyyn pyyntöön tai viranomaiselle kuuluvaan tiedonantovelvollisuuteen. Tällöin tiedot toimitetaan kulloinkin vaaditulla formaatilla.

Asiakkuuden päättyessä, toimitetaan asiakastiedot rekisterinpitäjälle tai asiakkaan uudelle palveluntarjoajalle kirjaamispalveluun paperisena. Tiedot voidaan toimittaa myös sähköisenä versiona, jos rekisterinpitäjä hyväksyy sähköisen toimitustavan.

Asiakastietojärjestelmä DomaCaren käyttöoikeuksien osalta turvallisuus varmistetaan siten, että kullakin työntekijällä on pääsy vain omissa työtehtävissään tarvitsemiinsa tietoihin. Toiminnanohjausjärjestelmää käytetään vain Tavanan hyväksymillä laitteilla. Työntekijän järjestelmässä määritelty oikeustaso vastaa hänen työtehtävänsä vaatimuksia. Asiakastietojärjestelmän käyttöön perehdytetään kaikki työntekijät. Perehdytyksestä vastaa yksikönjohtaja, hänen apunaan ovat järjestelmän pääkäyttäjät. Käytössä on perehdytysohje ja Tavanan sisäinen kirjaamisohje, jossa myös tietosuoja-asiat käydään läpi.

Tietosuojan toteutumista seurataan DomaCare-pääkäyttäjien toimesta, auditointien avulla riskien vaikutustenarvioinneilla (DPIA). Yksikönjohtaja johtaa yksikössä oikeanlaisen kirjaamisen toteutumista ja ohjeiden sekä viranomaismääräysten noudattamista päivittäisessä työssään.

Asiakastiedot ovat salassa pidettäviä tietoja. Jokaisen työntekijän työsopimukseen on liitetty salassapitositoumus. Sen noudattaminen on työntekijän vastuulla. Vaitiolo- ja salassapitovelvollisuus säilyy senkin jälkeen, kun työsuhde on päättynyt. Asiakastiedot poistetaan toiminnanohjausjärjestelmästä tietojen säilytys- tai arkistointiajan päätyttyä. Uloskirjausraportit toimitetaan tilaajan arkistoon sovitusti, jonka jälkeen asiakastiedot poistetaan asiakastietojärjestelmästä.

Yksikönjohtajan vastuulla on huolehtia ja noudattaa työnantajaa koskevien lakisääteisten tietoturva- ja tietosuojavelvoitteiden toteutumisesta Tavana yksikössä. Esihenkilöt, tietosuojavastaava ja tietojärjestelmien pääkäyttäjät vastaavat työntekijöiden käyttöoikeuksista tietojärjestelmiin ja niiden tietosisältöihin työtehtävien edellyttämässä laajuudessa. He huolehtivat työntekijän riittävästä perehdytyksestä yrityksen tietoturvakäytänteisiin varmistaen, että jokainen ymmärtää niiden merkityksen työtehtävissään.

Apilassa huolehdimme asiakkuuksien alkaessa myös siitä, että asiakas on tietoinen kirjaamisesta eli siitä, että palveluihin kuuluu se, että tiedot palvelun toteuttamisesta ja tietoja asiakkaan voinnistaan kirjataan. Asiakkaalle kerrotaan myös hänen oikeudestaan osallistua häntä itseään koskeviin kirjauksiin sekä oikeudesta tutusta itsestään laadittaviin kirjauksiin. Apilassa pyritään tietoisesti edistämään asiakkaan osallisuutta kirjaamiseen. 

Tavana tekee vuosittain koulutussuunnitelman, missä huomioidaan myös tietoturva- ja tietosuojakoulutukset sekä järjestelmäkoulutukset.

Seuraavat dokumentit ovat osa tietosuojan ja -turvan hallintaa Aspa Palvelut Oy:ssä:
- Tietosuojaseloste Aspa Palvelut Oy:n asiakastietorekisteri
Tietosuojaseloste koskee niitä asiakkaita, joiden osalta Aspa Palvelut Oy toimii rekisterinpitäjänä. Tietosuojaseloste koskee myös Aspa Palveluiden asiakastietojärjestelmään tallennettuja työntekijätietoja. 
- Aspa-konsernin tietosuoja- ja tietoturvaopas
Opas on osa perehdytysmateriaaleja, tarkoitus on perehdyttää työntekijä Tavanan / Aspa Palveluiden tietosuoja- ja turvakäytäntöihin. Opas toimii myös kertausmateriaalina ja ohjaavana dokumenttina henkilöstön jokapäiväisessä työssä.

- Aspa konsernin tietoturvasuunnitelma, päivitetty 30.4.2026, voimassa 30.4.2027 saakka
THL määräys-
Määräys korvaa aiemman Terveyden ja hyvinvoinnin laitoksen (THL) määräyksen THL 3/2021 Tietoturvasuunnitelmaan sisällytettävistä selvityksistä ja vaatimuksista. Henkilöstölle on jaettu lukuversio tiedostosta, tietohallinnolla on laajempikuvaus määräyksen sisältämistä tiedoista.

- Tietojen ja tietojärjestelmien käyttö- ja salassapitositoumus
Jokainen työntekijä allekirjoittaa työsopimuksen yhteydessä ja sitoutuu noudattamaan annettuja ohjeita.

- Etätyöohjeet tietoturva ja tietosuoja
Tietoturvallisen työskentelyn ohjeita etätyötä tai muualla kuin omalla toimipisteellä työskenteleville

- Aspa-konsernin tietoturvapolitiikka
Dokumentissa kuvataan Aspa-konsernin tietoturvan tavoitteet, organisoinnin ja vastuut, sekä seurannan ja valvonnan. Tietoturvapolitiikka kattaa Aspa-konsernin kaikki toiminnot.

- Tietosuojapoikkeama prosessi
Graafinen kuvaus toimintaohjeesta henkilöstölle, tietosuojapoikkeaman käsittelyprosessista.

Tavana Apilassa panostetaan asiakastietojen asianmukaiseen käsittelyyn ja tietosuojaan huolehtimalla siitä, että kaikki työntekijät ovat perehtyneet organisaation ohjeistuksiin. Yksikön arjessa tietosuoja-asioiden huomioimisesta huolehtii yksikönjohtajan kanssa ohjaaja Petja Karvinen.

Asianmukainen kirjaaminen, jossa huomioidaan kirjaamista ohjaavat lait, suositukset sekä tilaajien ohjeistukset, on keskeinen osa asiakastietojen käsittelyä. Kirjaaminen tuottaa asiakastietoa ja sen tulee olla täsmällisesti toteutettua. Arjen kirjaamista Apilassa seuraavat yksikönjohtajan tukena vastaava ohjaaja Jutta Berg ja ohjaaja Paula Väisänen. Apilassa kirjataan ajoittain myös yhdessä, jotta kirjaaminen pysyy tasalaatuisena.

	 Asiakastietolain 7 §:n mukainen palveluyksikön asiakastietojen käsittelystä ja siihen liittyvästä ohjeistuksesta vastaava johtaja

	Nimi
	Veera Väisänen

	Tehtävänimike
	yksikönjohtaja

	Sähköpostiosoite
	veera.vaisanen@tavana.fi

	Puhelinnumero
	044 7111 355



	Aspa Palvelut Oy:n tietosuojavastaava

	Nimi
	Emilia Aikio

	Tehtävänimike
	Tietosuojavastaava

	Sähköpostiosoite
	emilia.aikio@tavana.fi

	Puhelinnumero
	040 821 1943



3.4.1. [bookmark: _Toc175741962][bookmark: _Toc241588025]Tietojärjestelmät ja teknologian käyttö
Tavana / Aspa Palvelut Oy:n tietohallinnon hyväksymissä viestintäteknologioissa ja -kanavissa voidaan välittää asiakastietoja tilaajalle, omaisille tai edunvalvontaan.

Toiminnanohjauksessa käytettävä järjestelmä on DomaCare, joka löytyy Valviran tietojärjestelmärekisteristä. DomaCarea käytetään sekä tietokoneella että mobiilisti matkapuhelinapplikaatiolla. Tavana / Aspa Palveluiden DomaCare ympäristöön ei pääse kirjautumaan laitteilla, jotka eivät ole rekisteröity ja hyväksytty pääkäyttäjien tai tietohallinnon toimesta DomaCaren laiterekisteriin. Uusi henkilöstö perehdytetään ja henkilöstöä koulutetaan säännöllisesti DomaCaren turvalliseen käyttöön.

Aspa-konsernin tietoturvasuunnitelma löytyy laatujärjestelmästä. Asiakastietolain mukainen tietoturvasuunnitelma on päivitetty 30.4.2026 Sen laatii Aspa Palvelut Oy:n tietohallinto ja toteutumisesta palveluyksikössä vastaa Tavana yksikön johtaja.

Jos tietojärjestelmän olennaisten vaatimusten täyttymisessä havaitaan merkittäviä poikkeamia tai tietoturvallisuuteen liittyvä häiriö, asiasta ilmoitetaan tietojärjestelmäpalvelun tuottajalle. Jos tietojärjestelmän poikkeama voi aiheuttaa merkittävän riskin asiakasturvallisuudelle tai tietoturvalle, ilmoitetaan siitä Sosiaali- ja terveysalan lupa- ja valvontavirastolle sekä tarvittaessa tietosuojavaltuutetun toimistoon.

Tavana yksikön johtajan vastuulla on huolehtia yksikön henkilökunnan riittävästä osaamisesta tietoturva- ja tietosuoja-asioissa sekä järjestelmäosaamisessa. Tavana yksiköiden johtajien tukena ovat järjestelmien pääkäyttäjät ja tietosuojavastaava. He tuottavat henkilöstölle suunnatut koulutusaineistot ja ohjeet. He myös seuraavat, että työntekijöiden toiminta on ohjeidenmukaista ja tarvittaessa järjestävät lisää koulutusta.

Kun työntekijä lopettaa työnsä Tavana Apilassa, päätetään hänen työsuhteensa Mepco järjestelmässä. Työsuhteen päättymisestä tehdään myös ilmoitus tikettijärjestelmän kautta ja tarkistetaan oikeuksien päättyminen myös muissa järjestelmissä. Avaimet ja puhelin palautetaan yksikköön viimeistään viimeisenä työpäivänä. Tietosuojan ja salassapitovelvollisuuden jatkuminen kuuluu ammattietiikkaan.

Yksikönjohtaja määrittää käyttöoikeudet järjestelmiin, siinä laajuudessa kuin työtehtävät niitä edellyttävät. Tavana yksikön johtaja ja pääkäyttäjät vastaavat käyttöoikeuksien myöntämisestä ja poistamisesta työntekijöille. 
 
Tavana Apilan kiinteistössä on Joo.kotien toimesta kameravalvonta ulkotiloissa ja rappukäytävän ensimmäisessä kerroksessa. Tästä informoidaan kaikkia asukkaita vuokrasopimuksenteon yhteydessä.
[bookmark: _Toc175741963][bookmark: _Toc241588026]Infektioiden torjunta ja yleiset hygieniakäytännöt
Tavana Apilassa torjutaan suunnitelmallisesti infektioita Tartuntatautilain mukaisesti. Yksikönjohtaja tekee yhteistyötä tartuntatautien torjuntaan perehtyneiden ammattihenkilöiden kanssa ja sovittaa toimintansa yhteen hyvinvointialueen toteuttamien toimien sekä valtakunnallisten hoitoon liittyvien infektioiden torjuntaohjelmien kanssa. Yksikönjohtaja seuraa tartuntatautien ja lääkkeille erittäin vastustuskykyisten mikrobien mahdollista esiintymistä, huolehtii tartunnan torjunnasta, asiakkaiden ja henkilöstön suojaamisesta ja sijoittamisesta tartuntojen ehkäisemiseksi sekä henkilöstön perusosaamisen ylläpitämisestä infektioiden synnyn estämiseen ja infektioiden torjuntaan liittyen. Tähän sisältyvät
· tavanomaiset ja muut varotoimet
· infektioiden ehkäisy- ja torjuntaohjeet
· henkilökunnan rokotukset.
Hygieniavastaava vastaa Tavana Apilan hygieniaohjeistuksista ja opastaa muuta henkilöstöä hygienia-asioissa. Lisäksi hän huolehtii, että tarpeelliset suojaus- ja hygieniatarvikkeet ovat helposti kaikkien saatavilla.

	Hygieniavastaava

	Nimi
	Jutta Berg

	Tehtävänimike
	vastaava ohjaaja

	Sähköpostiosoite
	jutta.berg@tavana.fi

	Puhelinnumero
	044 719 1655



Hyvään hygieniaan kuuluu tehokas käsihygienia, aseptinen työjärjestys, tarttumapintojen ja työympäristön puhtaanapito ja ohjeenmukainen suojainten käyttö. Korujen ja rakennekynsien käyttö on työtehtävissä kielletty. Hygieniaan liittyvissä ongelmatilanteissa henkilöstö on ensisijaisesti yhteydessä hygieniavastaavaan. Tarvittaessa asiaa voidaan jatkoselvittää yksikönjohtajaa ja yhtiön asiantuntijasairaanhoitajaa konsultoiden. Infektiot, bakteerit, virukset -ohje laatujärjestelmässä täydentää infektoiden torjunnan ja hygieniakäytäntöjen kokonaisuutta.
Tyypillisimmin asumisyksiköissä leviävät virusinfektiot kuten flunssa ja vatsataudit. Myös infektioepidemia on mahdollinen skenaario. Tavana Apilassa kiinnitetään jatkuvasti huomiota hygieniaan. Hygieniaan kiinnitetään erityistä huomiota flunssakausina.

Apilan yhteisten tilojen puhtaanapitoa varten on laadittu siivoussuunnitelma, jota vuorossa olevat työntekijät noudattavat. Ruuanvalmistuskeittiölle on oma siivousjärjestys. Asiakas saa tarpeensa mukaan ohjaajan apua ja tukea henkilökohtaisen hygieniansa ja asuntonsa siisteydestä huolehtimiseen. Näistä asioista on sovittu asiakkaan palvelun toteuttamissuunnitelmassa.

Ympäristön puhtaanapidossa tärkeää on jätteiden ja pyykin huolellinen käsittely. Jätteet ja roskat kuljetetaan joka työvuorossa jätepisteeseen, jonne jäte lajitellaan. Asiakkaiden asuntojen siivous toteutetaan sopimuksen palvelukuvauksen mukaisesti ja jos sellaista ei ole, siivousaikataulu sovitaan yksilöllisesti. Henkilöstö auttaa, ohjaa ja tukee asiakasta siivouksessa tarpeen mukaan. Siivousvälineet ja pesuaineet asiakkaat hankkivat ja kustantavat itse, ellei palvelusopimus muuta edellytä. Pölynimurit, mopit ja muut vastaavanlaiset siivousvälineet ovat mahdollisuuksien mukaan henkilö- ja asuntokohtaisia. 

Jätehuolto on toteutettu toimintapaikan kiinteistöhuollon käytäntöjen mukaisesti. Kiinteistön jätehuoltoon kuuluvat seka- ja biojäte, muovipakkaukset, kartonki ja kierrätyspaperi. Vaaralliset jätteet käsitellään paikallisen jätehuoltotoimijan (HSY) ohjeiden mukaan, ja toimitetaan asianmukaisesti hävitettäväksi. 

Yksikössä ei lähtökohtaisesti ole tartuntavaarallista, mikäli viitataan tartuntatautilaissa määriteltyyn tartuntavaarallisen jätteeseen. Mahdolliset eritteistä likaantuneet esineet, välineet tai vaatteet käsitellään erillään muista, ja hävitetään asianmukaisesti.
[bookmark: _Toc241588027]Lääkehoitosuunnitelma
Tavanan lääkehoito perustuu yksikkökohtaiseen lääkehoitosuunnitelmaan. Yhtiötasolla lääkehoitoa raamittaa yhtiötasoinen lääkehoitosuunnitelma, joka pohjautuu STM:n Turvallinen lääkehoito -oppaaseen. Yhtiötasoinen lääkehoitosuunnitelma päivitetään vuosittain ja tarvittaessa useammin viranomaisvaatimusten mukaiseksi Tavanan laatutiimin toimesta.

Yksikkökohtainen lääkehoitosuunnitelma päivitetään vuosittain yhtiötasoisten linjausten mukaiseksi sekä aina tarvittaessa, kun säädökset, toimintaympäristö tai olosuhteet muuttuvat. Tavana yksikön yksikönjohtaja ja lääkehoitovastaava vastaavat yksikkökohtaisen lääkehoitosuunnitelman laatimisesta, päivittämisestä ja muun henkilöstön perehdyttämisestä lääkehoidon toteuttamiseen. Lääkehoitosuunnitelmassa on avattu Tavana yksikön yksityiskohtaiset ohjeet, toimintatavat ja vastuunjaot lääkehoidon toteuttamiseen. Lääkehoitosuunnitelman tarkastaa tarvittaessa asiantuntijasairaanhoitaja ja hyväksyy ostopalvelulääkäri. Lääkehoitosuunnitelma on osa henkilöstön perehdyttämistä sekä työohje.

Tavana yksikön henkilöstön lääkehoidon osaamista pidetään yllä säännöllisellä koulutuksella ja testauksella ProEdu-kannassa. Käytössä on tentteihin ja näyttöihin perustuva lupakäytäntö. Lääkeluvat tarkastaa asiantuntijasairaanhoitaja ja myöntää ostopalvelulääkäri.

Yksikönjohtaja käy palvelupäällikön kanssa säännöllisesti keskustelun, jonka yksi aihe on lääkehoitosuunnitelma, sen sisällön ajantasaisuus ja päivittämisen tarve. Yksikönjohtaja vastaa siitä, että koko henkilöstö on perehdytetty lääkehoitosuunnitelman sisältöön ja tuntee myös muutokset. Lääkehoitosuunnitelmaan perehtyminen on osa työntekijän perehdytystä. Henkilöstö on velvollinen tutustumaan lääkehoitosuunnitelmaan aina päivityksien yhteydessä. Perehtyminen kuitataan lääkehoitosuunnitelman lukukuittaussivulle.

Tavana Apilan päivitetty lääkehoitosuunnitelma on hyväksytty 1.6.2026

	Lääkehoitosuunnitelman laatimisesta ja päivittämisestä vastaava(t) henkilö(t)

	Nimi
	Sh Mirva Thessman ja Riku-Petteri Hassinen

	Tehtävänimike
	Asiantuntija sairaanhoitaja ja lääkehoitovastaava

	Sähköpostiosoite
	mirva.thessman@tavana.fi, riku-petteri.hassinen@tavana.fi 

	Puhelinnumero
	



Lääkehoitosuunnitelman toteutumista seurataan lääkehoidosta vastaavien sh Mirva Thessmanin ja Riku-Petteri Hassisen valvonnan ja vuoropuhelun avulla. Riku-Petteri Hassisen tuuraajana ja työparina yksikön arjessa toimii ohjaaja Mira Kangas. 

Lääkehoitoon liittyvät kirjaukset tehdään tarkasti. Lääkkeiden määrää, lääkkeiden kulutusta, ja lääkkeiden säilytyslämpötiloja seurataan säännöllisesti. Lääkehoitoon liittyvät poikkeamat ilmoitetaan poikkeamajärjestelmän kautta. 

	Lääkehoidon asianmukaisuudesta ja lääkehoitosuunnitelman toteutumisesta ja seurannasta palveluyksikössä vastaava henkilö

	Nimi
	Mirva Thessman ja Riku-Petteri Hassinen, sijaistaa Mira Kangas

	Tehtävänimike
	ohjaaja ja sairaanhoitaja

	Sähköpostiosoite
	etunimi.sukunimi@tavana.fi 

	Puhelinnumero
	044 785 9544



[bookmark: _Toc241588028]Lääkinnälliset laitteet
Tavana Apilassa käytössä olevia lääkinnällisiä laitteita ovat laastarit, kuumemittari, verenpainemittari, tukisukat ja kuulolaite. Tavana yksikössä laitevastaava vastaa laitteiden turvallisesta ja käyttöohjeen mukaisesta käytöstä, oikeasta asennuksesta ja käyttökoulutuksesta muille käyttäjille. Asiakkaiden henkilökohtaisten apuvälineiden ja laitteiden ja tarvikkeiden hankinnassa, käytössä ja huoltamisessa avustaa omaohjaaja sekä muut ohjaajat.

Asiakkaan palveluita koskevassa suunnitelmassa käydään läpi laitteiden, tarvikkeiden tai apuvälineiden tarve ja toimivuus sekä mietitään uusia ratkaisuja tarvittaessa.  Näissä asioissa tehdään yhteistyötä apuvälinekeskuksen ja hoitotarvikejakelukeskuksen kanssa. Erilaisten tarvikkeiden ja laitteiden käytön ohjaus tulee välineen tai tarvikkeen toimittajalta ja laitevastaava huolehtii, että kaikki osaavat toimia ohjeiden mukaisesti.

Tavana Apilan laitteista pidetään laiterekisteriä (Laki lääkinnällisistä laitteista 719/2021, 34 §). Laitevastaava vastaa toimintayksikön laiterekisterin ylläpidosta ja päivittämisestä. Huollot toteutetaan toimittajan ohjeiden mukaisesti. Huoltoaikataulua seurataan laiterekisteristä. Laiterekisteri on laatujärjestelmässä.

Lääkinnällisistä laitteista annetun lain (719/2021) 4. luvun mukaisten velvoitteiden noudattaminen varmistetaan sillä, että henkilöstö perehdytetään ja koulutetaan laitteiden käyttöön ergonomia ja ympäristö huomioiden, lääkinnällisten laitteiden käyttö tapahtuu valmistajan antamien ohjeiden mukaan, käyttöohjeet ovat laitteen läheisyydessä helposti saatavilla, huolto tapahtuu ajantasaisesti, laiterekisteriä ylläpidetään ja päivitetään reaaliaikaisesti ja vaaratilanneilmoituksen tekemisestä tiedotetaan ja annetaan opastusta henkilöstölle.

Lääkinnällisten laitteiden perehdytys tullaan lisäämään organisaatiotason perehdytyslistaan, jolla omalta osaltaan varmistetaan se, että henkilöstö tulee perehdytetyksi laitteiden käyttöön todennettavalla tavalla. Perehdytyksestä yksikössä vastaa lääkehoitovastaava.

Ammattimaisen käyttäjän on lain mukaan ilmoitettava laitteiden aiheuttamista vaaratilanteista. Vaaratilanteita ovat tilanteet, jotka johtuvat tai epäillään johtuvan laitteen ominaisuuksista, suorituskyvyn muutoksista tai häiriöistä, merkintöjen riittämättömyydestä tai valmistajan toimittamien tietojen virheellisyydestä tai riittämättömyydestä. Tavana yksikön laitevastaava vastaa siitä, että toimintayksikkö noudattaa toiminnassaan laitteita koskevaa lakia ja sen nojalla annettuja määräyksiä. Laitevastaava ilmoittaa vaaratilanteet Fimean verkkosivuilla olevan ammattimaiselle käyttäjälle suunnatun vaaratilanneilmoituslomakkeen kautta. Vaaratilanteet raportoidaan työsuojeluorganisaatiolle ja palvelupäällikölle. Vaaratapahtumia ja niiden määrää seurataan palvelujohdossa.


	Palveluyksikön laitevastaava

	Nimi
	Riku-Petteri Hassinen

	Tehtävänimike
	ohjaaja, yksikön lääkehoitovastaava

	Sähköpostiosoite
	riku-petteri.hassinen@tavana.fi 

	Puhelinnumero
	044 785 9544



Ammattimaisen käyttäjän vastuuhenkilö vastaa siitä, että toiminnassa noudatetaan laissa lääkinnällisistä laitteista (719/2021) tai muissa laissa asetettuja vaatimuksia.
	Ammattimaisen käyttäjän vastuuhenkilön yhteystiedot

	Nimi
	Silla Tenkula

	Tehtävänimike
	Myynti- ja laatupäällikkö

	Sähköpostiosoite
	silla.tenkula@tavana.fi

	Puhelinnumero
	044 491 3021



Tavana Apilan toiminnan keskeisimpien turvallisuutta ja laatua koskevien riskien tunnistaminen, arviointi ja hallinta on kuvattu taulukossa 3.
	Tunnistettu riski
	Riskin arviointi (suuruus ja vaikutus)
	Ehkäisy- ja hallintatoimet

	Lääkepoikkeamien ilmoittaminen unohtuu 
	Keskiverto, vaikutus keskiverto
	Muistuttaminen, yhdessä tekeminen, ohjeiden laatiminen ja laittaminen näkyvälle paikalle

	Unohdetaan huoltaa ja kalibroida lääkinnällinen laite
	Keskiverto, vaikutus keskiverto
	Pidetään kirjaa lääkinnällisten laitteiden toimivuuden seurannasta.


Taulukko 3.
[bookmark: _Toc283287532][bookmark: _Toc175740439][bookmark: _Toc175741902][bookmark: _Toc175741966][bookmark: _Toc177734575][bookmark: _Toc241588029]Asiakastyöhön osallistuvan henkilöstön riittävyyden ja osaamisen varmistaminen
[bookmark: _Toc198306632][bookmark: _Toc241588030]Henkilöstörakenne ja sijaisten käyttö
Riittävä ja osaava sekä palveluyksikön omavalvontaan sitoutunut henkilöstö on keskeinen tekijä palvelujen saatavuuden, laadun ja asiakas- ja potilasturvallisuuden varmistamisessa sekä palvelujen kehittämisessä. Henkilöstösuunnittelussa huomioidaan viranomaisvaatimukset, tilaajan ostopalvelusopimuksen asettamat mitoitus- ja osaamisvaatimukset sekä asiakkaiden avun ja palvelun tarve.

· Tavana Apilan yhteisöllisen asumisen mitoitus on tilaajavaatimusten mukaan 0,3
· yhteisöllisessä asumisessa ei ole lakisääteistä mitoitusvaatimusta
· Tavana Apilassa työskennellään aamu-, ilta- ja välivuorossa klo 7–21 välillä
Tavana Apila henkilöstön määrä ja rakenne

	Tehtävänimike
	Koulutus
	Määrä

	Yksikönjohtaja
	Sosionomi (AMK), KTM
	1

	Vastaava ohjaaja
	Sosionomi (AMK)
	1

	Ohjaaja
	Sosionomi (AMK) 2, Lähihoitaja 4
	6

	Avustava työntekijä
	
	0,8

	Asiantuntijasairaanhoitaja
	Sairaanhoitaja (YAMK)
	kiertävä



Työvuorojen henkilöstövahvuus suunnitellaan asiakkaiden palvelutarpeet huomioiden. Työvuorosuunnittelussa ja toteutuneen työajan seurannassa tarkistetaan toteutunut henkilöstövahvuus. Apilan yksikönjohtajan tehtävänä on varmistaa asiakasmäärän ja -rakenteen sekä henkilöstön määrän ja osaamisen tasapaino. 

Äkillisiä tilanteita varten Tavana yksikössä on ohjeistus oman henkilöstön tai keikkalaisen hälyttämisestä työhön. Hälyttämisen tekee tilanteen mukaan vastaava ohjaaja, johtaja tai vuorossa olevat työntekijät. Sijainen hankitaan siten, että luvattu mitoitus täyttyy asiakastilanteen edellyttämällä tavalla. Määräaikaisten sijaisten hankinnassa noudatetaan yhtiön rekrytointiprosessia.
· Tavana Apilassa pyritään ensisijaisesti paikkaamaan sijaistarve omalla työvoimalla. Toissijaisesti käytetään tuttuja sijaisia, jotka käytännössä ovat kaikki Tavana Apilan entisiä työntekijöitä. Emme käytä Tavana Apilassa lainkaan vuokratyövoimaa. 
· Loppuvuoden 2026 aikana Apilaan kootaan keikkalaisrinkiä lisävarmuudeksi henkilöstön osalta.
· Sijaisen hankkii joko johtaja tai työvuorossa olevat tilanteesta ja ajankohdasta riippuen.
· Miehityksen tilannetta seurataan aivan jatkuvasti ja toimitaan ennakoivalla tavalla esim. flunssaepidemian iskiessä. Tarvittaessa apua voi pyytää myös toisilta yksiköiltä.
· Mikäli henkilöstöä olisi jossain tilanteessa liian vähän, turvataan ensisijaiset toiminnot kuten lääkkeenjako ja ravitsemus.
· Tavana Apilassa opiskelijat kulkevat aina työsuhteessa olevan ohjaajan mukana/vastuulla ennalta sovitusti.
· Opiskelijoiden ohjaus ja valvonta on suunnitelmallista ja strukturoitua
· Tavana Apilassa varmistetaan jo rekrytointivaiheessa, että palvelun tuottamiseen osallistuvan henkilön koulutus, ammatillinen osaaminen ja kielitaito on tehtävän edellyttämällä tasolla. Kielitaito varmistetaan haastattelussa.
· Tällä hetkellä (tammikuu 2026) Tavana Apilan koko henkilöstö puhuu äidinkielenään suomea. Useampi henkilökunnan jäsen puhuu ja ymmärtää myös ruotsia ja englantia.
· Henkilöstön osaamista ja asianmukaisuutta seurataan arjen esimiestyön ja viikoittaisten palavereiden avulla. Yksikön kirjaamiskäytäntöjä seurataan. Havaittuihin epäkohtiin puututaan välittömästi rakentavalla tavalla keskustellen.
· Tavana Apilan koko toimintaa perustuu avoimeen vuorovaikutukseen, luottamukselliseen ja turvalliseen ilmapiiriin. Näillä keinoilla varmistetaan myös välitön palautekulttuuri. Lisäksi organisaatio kerää vuosittain palautetta henkilöstöltä henkilöstökyselyllä. 
[bookmark: _Toc45556465][bookmark: _Toc241588031]Henkilöstön rekrytoinnin periaatteet
[bookmark: _Toc45556466]Henkilöstön rekrytointia ohjaavat työlainsäädäntö ja työehtosopimus, joissa määritellään sekä työntekijöiden että työnantajan oikeudet ja velvollisuudet. Tavana Apilalla on omia henkilöstön rakenteeseen ja osaamiseen liittyviä rekrytointiperiaatteita, joista tiedotetaan niin työn hakijoille kuin työyhteisön työntekijöille. Rekrytoinnissa noudatetaan yhtiön hallintosääntöä ja muita työsopimuksen tekoon liittyviä ohjeita ja työntekijöille määriteltyjä työnkuvia.

Rekrytointihaastattelut suorittavat yksikönjohtaja yhdessä ohjaajan/ohjaajien kanssa. Asiakkaiden edustaja osallistuu mahdollisuuksien mukaan työntekijän rekrytointihaastatteluun. Yksikönjohtaja tarkastaa hakijoiden ammattioikeudet ja rekisteritiedot ennen rekrytointipäätöksen tekemistä. Ennen työsuhteen aloittamista tehtävään valitun henkilön on toimitettava yksikön johtajan nähtäväksi ja tarkastettavaksi tuore rikosrekisteriote joko sähköisesti tai paperiversiona.

Perehdytysohjelman mukaisella perehdyttämisellä tiedotetaan työtavat ja työhön liittyvät odotukset. Käytössä on koeaika, jonka aikana uusi työntekijä ja työnantaja arvioivat työn tavoitteiden ja toiveiden onnistumista. Työntekijät työskentelevät pääsääntöisesti asiakkaiden kodeissa, joten henkilöiden soveltuvuus yksin työskentelyyn ja luotettavuus arvioidaan. Rekrytoinnissa hyödynnetään suosittelijoita.
3.4.2. [bookmark: _Toc241588032]Kuvaus henkilöstön perehdyttämisestä ja täydennyskoulutuksesta
Perehdyttämisen tavoitteena on antaa kattava kuvaus Tavanan ja Tavana-yksikön toiminnasta ja toivottaa työntekijä tervetulleeksi. Perehdytyksen lopputuloksena uusi työntekijä tuntee työnsä ja siihen liittyvät odotukset. Hyvän perehdyttämisen avulla työnantaja varmistaa, että uuden työntekijän toiminnassa toteutuvat sekä lainsäädännön, lupaehtojen ja hankintasopimusten asettamat vaatimukset sekä Tavanan laatuvaatimukset ja Tavana-yksikön toimintaperiaatteet ja käytännöt.

Perehdyttämisessä noudatetaan yhtiön perehdyttämisohjelmaa ja perehdytys dokumentoidaan Tavana-passiin, joka annetaan allekirjoitettuna työntekijälle sekä säilytetään yksikössä vuoden ajan. Tavana yksikön yksikönjohtaja suunnittelee perehdytyksen aikataulun. Uuden työntekijän perehdytyksestä vastaa yksikönjohtaja työsuhteeseen, henkilökeskeiseen toimintatapaan ja muihin toimintatapoihin liittyvien asioiden osalta. Arjen työn ja asiakkaiden asioiden perehdyttämisen vastuu on nimetyllä ohjaajalla/ nimetyillä ohjaajilla.

Sijaisten, keikkatyöntekijöiden ja opiskelijoiden perehdyttämisen organisointi tapahtuu yksikönjohtajan toimesta. Vastaava ohjaaja tai työntekijä perehdyttää sijaisen tehtäviinsä tai keikkatyöhön tarvittavassa laajuudessa. 

Opiskelijan perehdytyksestä vastaa nimetty työpaikkaohjaaja. Opiskelijan toimiessa ammattihenkilön sijaisena työtehtävät määrittyvät suoritetun opintopistemäärän mukaisesti sekä esihenkilön opiskelijan osaamistasosta tekemään arvioon perustuen. Työtehtävien suorittamiseen vaaditut opintopistemäärät on avattu yhtiötasoisessa lääkehoitosuunnitelmassa. 

Tavana yksikön yksikönjohtajan perehdyttämisestä vastaa palvelupäällikkö, joka nimeää yksikönjohtajalle mentorin kokeneesta kollegasta. Perehdytystä käytetään aina kun työntekijä aloittaa uudessa työssä, työtehtävät tai menetelmät muuttuvat, työntekijä on ollut pitkään poissa tai työtehtävä toistuu harvoin.
 
Tavanan on laadittuna pitkän aikavälin koulutussuunnitelma, joka tukee yhtiön strategiaa ja muuttuvia osaamisvaatimuksia. Koulutussuunnitelmalla varmistetaan henkilöstön osaaminen ja tasalaatuinen työnjälki. Tavoitteena on kehittää kokonaisvaltaisesti henkilöstön osaamista ja työhyvinvointia. Koulutussuunnitelman laatimisesta ja toteutumisesta vastaa henkilöstöjohtaja.

Koulutusta suunnitellaan myös yksikön tasolla. Yksikön henkilöstön koulutuksen suunnittelu tapahtuu toimintasuunnitelman avulla. Henkilöstön täydennyskoulutussuunnitelma laaditaan vuosittain asiakastyössä vaadittavien ja tarvittavien taitojen ja osaamisen perusteella. 

Toiminnan suunnittelua ja koulutustarpeiden arviointia ohjaavat organisaation strategiset tavoitteet, Tavana yksikön asumispalvelutyön tavoitteet, sisäiset kehittämistoimet, asiakaspalautteet ja henkilöstön tavoitekeskustelut. Koulutukseen varattavat kustannukset suunnitellaan osana vuosittaista taloussuunnittelua ja koulutukset toteutetaan niihin varattujen koulutusmäärärahojen puitteissa. Käydyt koulutukset kirjataan henkilöstön koulutusrekisteriin.

Yhtiössä järjestetään henkilöstölle sekä sisäistä että ulkopuolista koulutusta; huomioiden lakisääteiset koulutukset ja vähimmäiskoulutusmäärät. Lisäkoulutusta kohdennetaan myös määräaikaiseen henkilöstöön, jolla varmistamme laadukkaan palvelun toteutumisen myös vakinaisen henkilöstön poissa ollessa.
 
Tavana Apilan toiminnan keskeisimpien henkilöstön riittävyyttä ja osaamista koskevien riskien tunnistaminen, arviointi ja hallinta on kuvattu Taulukossa 4.
	Tunnistettu riski
	Riskin arviointi (suuruus ja vaikutus)
	Ehkäisy- ja hallintatoimet

	Henkilöstön vaihtuvuus
	Riksi vähäinen, vaikutus suuri
	Panostetaan henkilöstön sitoutumiseen ja motivaatioon hyvän työilmapiirin kautta

	Osaajien puute
	Tämänhetkisessä työmarkkinatilanteessa riski on pääkaupunkiseudulla vähäinen. tilanne voi kuitenkin suhteellisen nopeastikin muuttua.
	Panostetaan yksikön kiinnostavuuteen työnantajana



[bookmark: _Toc1135272961][bookmark: _Toc175740440][bookmark: _Toc175741903][bookmark: _Toc175741967][bookmark: _Toc177734576][bookmark: _Toc241588033]Yhdenvertaisuuden, osallisuuden ja asiakkaan aseman ja oikeuksien varmistaminen

[bookmark: _Toc241588034]Palvelutarpeen arviointi ja palveluiden toteuttamissuunnitelma
Asiakkaat tulevat Apilaan hyvinvointialueensa tai kaupungin sosiaalitoimen, yleensä asumispalveluista vastaavien yksiköiden kautta. Palveluntarpeen arvioi alueen sosiaalityöntekijä/arvioinnista vastaava tiimi. 

Palveluiden toteuttamissuunnitelmiin kirjattavien tavoitteiden tulee olla linjassa lähettävän tahon asiakkaalle laatiman palvelutarpeen arvioinnin ja/tai asiakassuunnitelman kanssa. Palveluiden toteuttamissuunnitelman (PATOn) tulee ilmentää myös palvelulle asetettuja pidemmän aikavälin tavoitteita sekä kuvata palvelun suunniteltua/arvioitua kestoa. 

Sopimukset palveluiden toteuttamissuunnitelmien tekemisestä ja päivittämisestä vaihtelevat sopimuskohtaisesti. Palveluiden toteuttamissuunnitelmat eli PATOt tehdään kuitenkin kaikissa tapauksissa asumisen alkukuukausina ja niitä päivitetään säännöllisesti. Tilaajalle patot ja niiden seuranta toimitetaan sopimuksen mukaisesti.

Palveluiden toteuttamissuunnitelman laatiminen on Apilassa omaohjaajien vastuulla. Omaohjaajat (parina) laativat asiakkaan ensimmäisen palveluiden toteuttamissuunnitelman pian asukkaan muutettua yksikköön. PATO tehdään viimeistään ensimmäisen asumiskuukauden aikana. Asiakas päättää, mitä tietoja ja kuinka paljon hänen palveluistaan, tilanteestaan ja toimintakyvystään hänen läheisilleen voidaan antaa.

Palveluiden toteuttamissuunnitelman tulee perustua palvelutarpeenarvioon, joka saadaan lähettävältä taholta. Palvelutarpeenarvio ja palveluiden toteuttamissuunnitelma muodostavat osaltaan asiakastyön raamin ja tavoitteet. 

Asiakastyön tulee olla paton mukaista ja noudattaa sitä aikajännettä, joka patoon on arvioitu asiakkuuden kestoksi. Päivittäisellä kirjaamisella kuvataan sitä asiakastyötä, jonka avulla paton tavoitteisiin pyritään pääsemään. Päivittäiskirjaaminen kuvaa myös asiakkaan toimintakykyä suhteessa patoon. Kirjaaminen on paitsi asiakkuuden dokumentoitua myös yksi asiakastyön käytännön työväline.

Palveluiden toteuttamissuunnitelmaa päivitetään aina tarpeen mukaan, tarvittaessa useinkin. PATO päivitetään vähintään kahdesti vuodessa. PATOn päivittämisestä vastaa omaohjaajat. Patojen päivittämistä ja ajantasaisuutta seurataan viikoittaisissa tiimikokouksissa. 

Tavana Apilassa on käytössä ”kokonaisuudenhallintataulukko”, joka on exceliin tehty työkalu, jonka avulla seurataan sitä, että vuokrasopimukset, palvelusopimukset, palveluiden toteuttamissuunnitelmat ja tuvat pysyvät ajan tasalla. Käytännössä tämä tapahtuu niin, että asiakkaat käydään kokonaisuutena läpi ja tarkistamme vuoroin aina valittua asiaa. Esim. vuokrasopimusten ajantasaisuutta tai patojen ajantasaisuutta.

Tavana Apilassa on käytössä TUVA-mittari, jolla arvioidaan ja seurataan asiakkaiden toimintakykyä ja muutoksia toimintakyvyssä. Henkilöstöä on koulutettu TUVA-arviointien tekoon. TUVA-arvioiden päivittämistä seurataan myös organisaatiotasolla Tavanan laatutiimin toimesta. Tuvat päivitetään vähintään kahdesti vuodessa, alkuvuodesta ja syksyllä. TUVA-asioista yksikkötasolla vastaa ohjaajat Riku-Petteri Hassinen ja Petja Karvinen.

Tavana Apilassa asiakkaan osallisuus korostuu myös palveluiden toteuttamissuunnitelman tekemisessä: asiakas on mukana päättämässä omaa elämäänsä koskevista asioista ja saamansa palvelun muodoista ja sisällöistä. Suunnitelmaa laadittaessa keskitytään asiakkaan voimavaroihin ja vahvuuksiin. Asiakas kertoo, mikä on hänelle tärkeää ja millä tavalla hän haluaa itseään autettavan. Lisäksi sovitaan yhteistyöhön liittyvistä vastuukysymyksistä, esim. lääkehoidossa tukeminen tai yhteistyö edunvalvojan kanssa.

Suunnitelman pohjustaminen aloitetaan jo ennen asiakkuuden alkamista, jotta sekä asiakkaalla että henkilöstöllä on selkeä käsitys siitä, mitä palvelua asiakas tarvitsee ja haluaa ja miten se toteutetaan. Suunnitelman laadinnasta vastaa yksikönjohtaja ja asiakkaalle nimetyt omaohjaajat. Suunnitelman laadintaan voivat osallistua, asiakkaan niin halutessa, asiakkaan läheiset tai muu asiakkaan kanssa sovittu henkilö. Suunnitelma kirjataan Tavana / Aspa Palvelut Oy:n asiakastietojärjestelmään.

Tavana yksikön ohjaajat kirjaavat asiakkaan päivittäiset huomiot siten, että kirjaukset tukevat ja arvioivat suunnitelman tavoitteita. Huomiot kirjataan mahdollisuuksien mukaan käynnin päätteeksi yhdessä asiakkaan kanssa.

Tilaajan kehittämissuosituksen mukaisesti tulemme jatkossa kiinnittämään palveluiden toteuttamissuunnitelmien osalta erityistä huomiota siihen, että PATOt pohjautuvat selkeästi asiakkaan asiakassuunnitelmaan (tilaajan toimittama). Palveluiden toteuttamissuunnitelmista tulee käydä selkeästi ilmi myös palvelun arvioitu kesto, sekä asiakkaan arvio ja ammatillinen arvio palvelun sisällöstä ja tuen tarpeista.

Jatkossa palveluiden toteuttamissuunnitelmaa tehdessä kirjataan myös asiakkaan näkemys ja mielipide häntä itseään koskevaan kirjaamiseen osallistumisen tahtotilasta ja tavasta. On tärkeää, että asiakas on tietoinen siitä, että palveluiden toteuttamiseen olennaisena osana kuuluu kirjaaminen sekä palveluiden toteutumisesta että asiakkaan voinnin seuraamisesta.

Apilan sopimukset edellyttävät, että kaikessa toiminnassa toteutetaan toipumisorientaatiota edistävää työotetta, jolla tuetaan asukkaan itsenäistä selviytymistä ja vahvistetaan omatoimisuutta kannustamalla ja tukemalla omien voimavarojen käyttöön. Toipumisorientaation näkökulmaa tullaan jatkossa konkretisoimaan myös palveluiden toteuttamissuunnitelmissa kirjaamalla suunnitelmiin asukkaiden omien voimavarojen käyttöä tukevia ja toivoa luovia tavoitteita systemaattisemmin ja selkeämmin.

Yksikönjohtaja vastaa kokonaisuutena siitä, että kirjaaminen on lain ja laatuvaatimusten mukaista ja ajantasaista ja ohjeistukset sekä kirjaamisen tuki kunnossa.


3.4.3. [bookmark: _Toc241588035]Henkilökeskeinen toimintatapa ja toipumisorientaatio	 Apilassa
Tavana Apilassa asiakasta kohdellaan hänen ihmisarvoaan, vakaumustaan ja yksityisyyttään kunnioittaen. Palvelussa otetaan huomioon henkilön toivomukset, mielipiteet, etu ja yksilölliset tarpeet, ylläpidetään ja edistetään palveluissa olevan henkilön hyvinvointia, terveyttä ja turvallisuutta. Tavanan toteutetaan henkilökeskeistä toimintatapaa. Toiminta perustuu asiakkaan:
· itsemääräämisoikeuden kunnioittamiseen ja vahvistamiseen
· osallistumisen tukemiseen palvelujen suunnittelussa ja toteuttamisessa
· mahdollisimman täysimääräiseen yhteiskuntaan osallistumisen mahdollistamiseen 
· oikeuteen yksityisyyteen 
· vapauteen päättää itse omista jokapäiväisistä toimistaan
· mahdollisuuteen yksilölliseen elämään
· mahdollisuuteen omannäköiseen elämään
Asiakasta ja hänen oikeuksiaan, mielipiteitään ja kotiaan kunnioitetaan ja hänet kohdataan tasavertaisena henkilönä. Tavana yksikön ohjaaja ohjaa ja tukee asiakasta rakentamaan merkityksellistä, omannäköistä elämää, asiakkaan omia voimavaroja vahvistaen.

Apilan henkilökeskeinen työote linkittyy saumattomasti toipumisorientaatiota edistävään työotteeseen. Näemme asiakkaan oman elämänsä aktiivisena toimijana, jolla on omia vahvuuksia, voimavaroja, toiveita ja tavoitteita riippumatta hänen toimintakyvystään tai elämäntilanteestaan. Työskentelymme tavoitteena on vahvistaa asiakkaan osallisuutta, itsemääräämisoikeutta, toivoa sekä mahdollisuuksia rakentaa itselleen merkityksellistä ja omannäköistä elämää.

Toipumisorientaatio näkyy käytännössä asiakkaan osallistumisena palveluiden suunnitteluun, tavoitteiden asettamiseen ja niiden arviointiin. Palveluiden toteuttamissuunnitelmissa huomioidaan asiakkaan vahvuudet, kiinnostuksen kohteet, omat tavoitteet sekä ne keinot, joilla hänen omia voimavarojaan ja itsenäistä selviytymistään vahvistetaan. Asiakkaita kannustetaan tekemään valintoja, käyttämään omia taitojaan ja osallistumaan yhteisön toimintaan kykyjensä ja toiveidensa mukaisesti.

Yhteisöllisyys, merkityksellinen tekeminen, turvalliset ihmissuhteet, myönteinen palaute ja tulevaisuuteen suuntautuvat tavoitteet ovat keskeinen osa Apilan toipumisorientaatiota tukevaa toimintakulttuuria. Henkilöstöä perehdytetään ja ohjataan toimimaan toipumisorientaation periaatteiden mukaisesti kaikessa asiakastyössä. Toipumisorientaation vahvistamiseksi otamme Apilassa työn alle seuraavia teemoja vuonna 2027. Henkilöstö koulutetaan Toipumisorientaation viitekehykseen.
Toipumisorientaatio-viitekehyksen vahvistaminen Apilan toiminnassa 
Keskitymme toipumisorientaation mukaisen toiminnan lisäksi ennen kaikkea toipumisorientaation näkyväksi tekemiseen dokumentoinnissa.

1. Toipumisorientaatio näkyviin PATO-tavoitteissa
Tavoitteiden rinnalle kirjataan systemaattisesti:
· asiakkaan vahvuudet
· asiakkaalle merkitykselliset asiat
· asiakkaan omat unelmat ja tulevaisuuden tavoitteet
· keinot, joilla hänen omia voimavarojaan vahvistetaan
Esimerkiksi: "Asiakkaan vahvuuksia ovat huumorintaju, kiinnostus ruoanlaittoon ja hyvä kyky luoda sosiaalisia kontakteja."

2. Toivon näkökulma näkyväksi
Palveluiden toteuttamissuunnitelmiin voisi lisätä:
"Mikä antaa asiakkaalle toivoa tulevaisuudesta?"
"Mitä kohti asiakas itse haluaa elämässään kulkea?"

3. Henkilöstön osaamisen kuvaaminen
· miten henkilöstö perehdytetään toipumisorientaatioon?
· miten teemaa käsitellään tiimeissä?
· mahdolliset koulutukset tai sisäiset valmennukset?

4. Kokemusasiantuntijuuden hyödyntäminen
Otetaan suunnittelun alle
· kokemusasiantuntijavierailuiden hyödyntäminen
· kokemusasiantuntijoiden hyödyntämisestä kehittämisessä
· ohjatun, tavoitteellisemman, systemaattisemman vertaistuen mahdollistaminen yksikön arjessa

Apilan yksikönjohtaja huolehtii ja varmistaa, että henkilöstö toimii henkilökeskeisen toimintatavan periaatteiden ja toipumisorientaation viitekehyksen mukaisesti. Henkilökeskeisen toimintatavan ja toipumisorientaation toteutumista arjessa tukevat ohjaajat Riku-Petteri Hassinen ja Mira Kangas, joka on kouluttautunut toipumisorientaation mukaiseen työotteeseen.
3.4.4. [bookmark: _Toc241588036]Itsemääräämisoikeuden vahvistaminen 
[bookmark: _Toc45556449]Itsemääräämisoikeutta vahvistetaan Tavana Apilan jokapäiväisessä arjessa. Asiakkaan palveluidentoteuttamissuunnitelmaan kirjataan toimenpiteet, joilla tuetaan ja edistetään henkilön itsenäistä suoriutumista ja itsemääräämisoikeuden vahvistamista. Palvelussa tuetaan ja vahvistetaan asiakkaan itsenäistä elämää, osallisuutta yhteisöönsä ja oikeutta tehdä valintoja ja ottaa riskejä. Samalla turvataan tarvittava hoito ja huolenpito. 

Asiakkaan toiveet siitä, miten hän haluaa itseään autettavan, kirjataan hänen suunnitelmaansa. Suunnitelmaan kirjataan yhdessä sovitut toimenpiteet, joiden avulla edistetään ja tuetaan henkilön itsenäistä suoriutumista ja itsemääräämisoikeuden toteutumista. Asiakasta tuetaan osallistumaan itseään koskevaan päivittäiskirjaukseen ja tavoitteiden toteutumisen seurantaan. 

Tavana yksikössä tarkastellaan yksikönjohtajan johdolla säännöllisesti kodin rutiineja, sääntöjä ja vakiintuneita toimintatapoja, jotta ne mahdollistavat asiakkaiden tarpeista lähtevän, itsenäisen ja omannäköisen elämän. Henkilöstä koulutetaan ja perehdytetään asiakkaan itsemääräämisoikeuden vahvistamiseen arjessa ja poikkeustilanteissa.
[bookmark: _Toc241588037][bookmark: _Toc45556451]Asiakkaan osallisuuden vahvistaminen
Asiakkailla on osallistumis- ja tiedonsaantioikeus palveluja koskevaan suunnitteluun, päätöksentekoon ja toteuttamiseen. Asiakkaiden osallistumista yksikön laadun ja omavalvonnan kehittämiseen tuetaan. Tavanalla on käytössä järjestelmällinen asiakaskokemuksella johtamisen malli. Sen tavoitteena on arvioida, ymmärtää ja johtaa palvelutoimintaa asiakaslähtöisesti. Näin kehittämiskohtiin voidaan tarttua heti asian tultua tietoon ja toteuttaa palvelutoiminnan jatkuvaa kehittämistä.

Asiakkaiden osallisuutta vahvistetaan asumisen alusta asti. Jokaisen asiakkaan palvelujen toteuttamissuunnitelma pyritään ensisijaisesti tekemään yhdessä asiakkaan kanssa. Apilassa järjestetään kerran kuussa yhteisökokous, jossa informoidaan asiakkaita yksikön asioista, sekä tarjotaan mahdollisuus keskustella ja vaikuttaa yhteisön käytäntöihin ja toimintoihin.

Tavanalla järjestää säännöllisesti asiakastyytyväisyyskyselyitä asiakkaille, ja heidän omaisilleen. Työntekijät pyrkivät toimillaan tukemaan sitä, että mahdollisimman moni asiakas pystyy vastaamaan kyselyyn niin halutessaan.

Mikäli asiakkailla herää huoli tai huomio, josta he haluavat ilmoittaa eteenpäin tai valittaa yksikön toimintakäytännöistä, tuetaan heitä prosessissa. Yhteistilalla on esillä eri hyvinvointialueiden sosiaali- ja potilasasiavastaavien ajankohtaiset yhteystiedot. Myös aluehallintovirastoon tehtävissä valituksissa avustetaan ja ohjeistetaan.

Keskeisintä asiakkaiden osallisuuden vahvistamisessa Apilassa on keskusteleva kulttuuri ja luottamuksellinen ilmapiiri. Vuorovaikutus on avointa ja toisia kunnioittavaa. Meillä voi turvallisesti puhua myös toiminnan epäkohdista ja antaa kriittistä palautetta. Tahtotilamme on toimia kaikessa yhteisön jäsenten hyvinvointia vahvistaen. Tärkeä osallisuuden, palautteen ja sitä kautta laadun varmistamisen kanava on siis arkinen vuorovaikutus ja keskustelu. Asiakkaitamme kuunnellaan ja kuullaan.

Vahvistaaksemme asiakkaiden palautteen antamisen käytäntöjen sujuvuutta ja uskallusta palautteen antamiseen niin epäkohtien korjaamisen kuin palveluiden kehittämisen näkökulmasta alamme suunnittelemaan ohjattujen palautepajojen järjestämistä sekä konseptia omavalvonnan asiakasagenteista vuonna 2027.

[bookmark: _Toc241588038]Palautteen kerääminen
Asiakkailta, heidän omaisiltaan ja läheisiltään sekä muilta sidosryhmiltä toivotaan ja pyydetään palautetta. Palautetta on mahdollista antaa jatkuvasti Tavanan verkkosivulta yhteystiedot-välilehdeltä löytyvien yhteystietojen ja sähköisen lomakkeen kautta. Palautetta voi antaa myös kasvotusten, puhelimitse, sähköpostitse, tekstiviestitse tai Tavana yksikön palautelaatikon kautta. Väärinkäytöksistä ja epäeettisestä toiminnasta voi tarvittaessa ilmoittaa Tavanan Whistleblow-kanavan kautta.

Kaikki saadut palautteet ja reklamaatiot kirjataan vastaanottajan toimesta laatujärjestelmään, mikä mahdollistaa systemaattisen palaute- ja reklamaatioseurannan. Akuuttia reagointia vaativiin palautteisiin ja reklamaatioihin reagoidaan heti.

Asiakkailla ja heidän läheisillään on vuosittain mahdollisuus osallistua strategiseen asiakastutkimukseen. Tuloksista tehdään yksikkökohtaiset raportit, jos vastaajia on yli viisi. Kyselyiden jälkeen yksikönjohtaja käy läpi tulokset henkilökunnan kanssa pyrkien löytämään yksikön vahvuuksia ja kehityskohteita. 

Palautteesta johdetaan sovitut toimenpiteet, jotka kirjataan omavalvonnan seurantaraporttiin ja niiden toteutumista seurataan yksikönjohtajan toimesta. Asiakkuusjohtaja vie kyselyiden tulokset yhtiön johtoryhmälle tiedoksi ja lisäksi yhtiön hallitukselle raportoidaan asiakaspalautteesta, jolloin yhtiön johto saa ajankohtaista tietoa palvelutoiminnan kehittämistarpeista ja tehdyistä toimenpiteistä.
[bookmark: _Toc241588039]Asiakkaan oikeusturva
[bookmark: _Toc1562178527][bookmark: _Toc175740441][bookmark: _Toc175741904][bookmark: _Toc175741968][bookmark: _Toc177734577]Asiakkaalla on oikeus laadultaan hyvään palveluun ja hyvään kohteluun ilman syrjintää. Asiakasta on kohdeltava hänen ihmisarvoaan, vakaumustaan ja yksityisyyttään kunnioittaen. Palveluun liittyvät päätökset tehdään ja toteutetaan sovitusti asiakkaan ollessa palvelujen piirissä. Palvelun laatuun tai koettuun kohteluun tyytymättömällä asiakkaalla on oikeus tehdä muistutus toimintayksikön vastuuhenkilölle tai johtavalle viranhaltijalle. Muistutuksen voi tehdä tarvittaessa myös hänen laillinen edustajansa, omainen tai läheinen. Asiakkaan oikeusturvaan sisältyvät oikeudet palautteen antamisesta palveluiden laadulle määrittää Sosiaalihuollon asiakaslaki.

Kaikkien työntekijöiden vastuulla on nostaa havaitsemansa epäasiallinen kohtelu heti esille ja selvittelyyn. Yksikönjohtaja ryhtyy heti toimenpiteisiin, jos kyseessä on epäasiallinen tai loukkaava käytös asiakasta kohtaan tai epäily siitä.

Toimintaa koskevat muistutukset, kantelut ja valvontapäätökset käsitellään yksikönjohtajan ja palvelupäällikön johdolla lähellä palveluprosessia, jotta ratkaisuilla päästään vaikuttamaan nopeasti ja suoraan havaittujen epäkohtien korjaamiseen. 

Vakavat valvonta-asiat käsitellään yhtiön johtoryhmässä. Tavana yksikön yksikönjohtaja vastaa konkreettisista, korjaavista toimenpiteistä ja työkäytänteiden / toimintatapojen muuttamisesta yksikössä. Palvelupäällikkö käy yksikönjohtajan kanssa joka kuukausi kuukausikeskustelussa läpi reklamaatiot ja muistutukset, niiden tilan ja mahdolliset korjaavat toimenpiteet.  Palvelupäällikkö seuraa tilannetta kuukausikeskusteluissa ja raportoi kehittämistoimenpiteistä ja niiden vaikutuksista palvelujohdolle.

Muistutukset, vastineet ja muistiot korjaavista toimenpiteistä tallennetaan laatujärjestelmään. Muistutukset pyritään käsittelemään välittömästi, kuitenkin niin että asian tilasta tiedotetaan ensimmäisen kerran viikon sisällä muistutuksen jättämisestä.

	Muistutusten käsittelystä vastaava henkilö

	Nimi:
	Veera Väisänen

	Tehtävänimike:
	Yksikönjohtaja

	Sähköposti:
	veera.vaisanen@tavana.fi 

	Puhelinnumero:
	044 7111 355



Tarvittaessa henkilöstö auttaa asiakasta tai hänen läheistään yhteydenotossa sosiaaliasiavastaavaan, joka neuvoo asiakkaan asemaan ja oikeuksiin liittyvissä asioissa, tiedottaa asiakkaan oikeuksista, toimii asiakkaan oikeuksien edistämiseksi ja toteuttamiseksi ja neuvoo ja tarvittaessa avustaa muistutuksen tekemisessä. Sosiaali- ja potilasasiavastaavaan voivat olla yhteydessä myös asiakkaiden omaiset ja muut läheiset, kuntalaiset sekä asiakkaiden ja potilaiden asioissa toimivat yhteistyötahot.

LUVN (Länsi-uudenmaan hyvinvointialue) Sosiaali- ja potilasasiavastaava
Voit olla yhteydessä sosiaali- ja potilasasiavastaavaan, jos olet tyytymätön saamaasi kohteluun, palveluun tai annettuun hoitoon sosiaali- ja terveydenhuollossa. Voit olla yhteydessä Sosiaali- ja potilasasiavastaavaan joko digitaalisesti Lunna-sovelluksen kautta, puhelimitse tai postitse. Lunnassa jätettyihin yhteydenottoihin vastataan viimeistään kolmen (3) arkipäivän kuluessa. 

Sosiaali- ja potilasasiavastaava
· neuvoo ja ohjaa potilaslain sekä sosiaalihuollon asiakaslain soveltamiseen liittyvissä asioissa
· neuvoo, miten potilas tai asiakas voi saattaa asiansa vireille toimivaltaisessa viranomaisessa.

Lähetä kiireetön viesti  
Kirjaudu Lunnaan tunnistautuneena(ulkoinen linkki) 
· Valitse Keskustelut 
· Valitse palveluista Sosiaali- ja potilasasiavastaava 

Jätä anonyymi yhteydenottopyyntö  
Voit ottaa yhteyttä myös ilman tunnistautumista  
Kirjaudu Lunnaan tunnistautumatta(ulkoinen linkki) 
· Valitse Keskustelut 
· Valitse palveluista Sosiaali- ja potilasasiavastaava. Otamme sinuun yhteyttä puhelimitse. 

Asioi puhelimitse
Soita keskitettyyn asiointipalveluun arkisin klo 8–16 Puhelinnumero 029 151 2000
Asiointipalvelusta saat:

Asioi kirjeitse
Lähetä kirje
Osoite: PL 33, 02033 Länsi-Uudenmaan hyvinvointialue.
Merkitse kuoreen: sosiaali- ja potilasasiavastaava.
Toimita kirje kirjaamoon
Voit myös tuoda kirjeen kirjaamoon osoitteeseen Kamreerintie 2 A, 02270 Espoo.
Merkitse kuoreen: sosiaali- ja potilasasiavastaava.
Viranomaisasiointi sähköpostitse
Sähköpostiosoite sosiaali.potilasasiavastaava@luvn.fi on tarkoitettu viranomaisasiointiin. Viranomaisasioinnilla tarkoitetaan esimerkiksi yhteistyö- ja viranomaistoimijoiden yhteydenottoja. 
[bookmark: _Toc240028333]
Erikoissairaanhoitoon liittyvissä asioissa opastaa HUS:n potilasasiavastaava: Katso HUSin ja HYKSin potilasasiamiesten yhteystiedot täältä. (ulkoinen linkki)

	Helsinki sosiaaliasiavastaavan yhteystiedot

	Nimi
	Tove Munkberg

	Tehtävänimike
	Yksikön päällikkö

	Sähköposti
	yhteydenottolomake

	Puhelinnumero (puhelinneuvontaan)
	09 3104 3355



	KEUSOTE hyvinvointialueen sosiaaliasiavastaavan yhteystiedot

	Nimi
	

	Tehtävänimike
	

	Sähköposti
	yhteydenottolomake

	Puhelinnumero
	



Kuluttajaneuvonta opastaa kuluttajia ja yrityksiä kuluttajaoikeudellisissa ongelma- ja riitatilanteissa. Selviteltävissä riitatapauksissa kuluttajaneuvonnassa pyritään siihen, että osapuolet pääsevät sovintoratkaisuun. Esimerkiksi palvelusetelillä tuotetuissa palveluissa yksityinen palveluntuottaja ja asiakas ovat keskenään sopimuskumppaneita, jolloin kuluttajaneuvonta voi antaa neuvoja ja opastusta.

	Kuluttajaneuvonnan yhteystiedot

	Nimi
	KKV - kuluttajaneuvonta

	Tehtävänimike
	

	Sähköposti
	asiointilomake

	Puhelinnumero
	09 5110 1200



Tavana Apilan toiminnan keskeisimpien yhdenvertaisuutta, osallisuutta sekä asiakkaan asemaa ja oikeuksia koskevien riskien tunnistaminen, arviointi ja hallinta on kuvattu Taulukossa 5.
	Tunnistettu riski
	Riskin arviointi (suuruus ja vaikutus)
	Ehkäisy- ja hallintatoimet

	Henkilökeskeinen, asiakasta osallistava työtapa laiminlyötäisiin
	riski pieni, vaikutus suuri
	Henkilökeskeinen toimintatapa pidetään fokuksessa kaikessa asiakastyössä



[bookmark: _Toc241588040]Havaittujen puutteiden ja epäkohtien käsittely sekä toiminnan kehittäminen
[bookmark: _Toc1810894369][bookmark: _Toc175740442][bookmark: _Toc175741905][bookmark: _Toc175741969][bookmark: _Toc177734578][bookmark: _Toc241588041]Toiminnassa ilmenevien epäkohtien ja puutteiden käsittely
Jos palvelu ei toteudu sille asetettujen tavoitteiden mukaisesti tai työssä havaitaan riski tai vaaratilanne, asiasta raportoidaan viipymättä laatimalla poikkeamailmoitus laatujärjestelmään, jonka kautta asia lähtee käsittelyyn.

Vakavissa ja välitöntä reagointia vaativissa tilanteissa asiasta tulee kertoa viipymättä myös yksikönjohtajalle tai vastaavalle ohjaajalle. Yksikönjohtaja tai hänen nimeämänsä sijainen raportoi ilmoitetun vakavan poikkeaman palvelupäällikölle. Riskiltään merkittävät laatupoikkeamat käsitellään erikseen yksikönjohtajan, palvelupäällikön ja myynti- ja laatupäällikön kanssa yhdessä. Työsuojelullisiin asioihin liittyvät poikkeamat käsitellään työsuojeluorganisaation kanssa. Yksikönjohtaja raportoi tapahtumat esihenkilölleen ja tiedot raportoidaan edelleen johtoryhmälle. Työsuojelu tekee tarvittaessa omat toimenpiteensä. Vastuu riskinhallinnassa saadun tiedon hyödyntämisestä on työnantajalla, mutta työntekijöiden vastuulla on tiedon saattaminen työnantajan käyttöön.

Poikkeamien käsittelyssä määritellään korjaavat toimenpiteet, joilla estetään tilanteen toistuminen jatkossa. Tällaisia toimenpiteitä ovat tapahtuman ja tilanteiden juurisyiden selvittäminen, ohjeistuksen päivittäminen tai kertaaminen, tätä kautta menettelytapojen muuttaminen turvallisemmiksi sekä omavalvonnan tehostaminen. Poikkeamia käsiteltäessä arvioidaan, onko tilanne aiheutunut toimintaohjeen noudattamatta jättämisestä. Korjaavista toimenpiteistä tehdään seurantakirjaukset ja -ilmoitukset. Korjaavien toimenpiteiden toteutumista ja vaikuttavuutta seurataan työkokouksissa ja asukaskokouksissa. Yksikönjohtaja kirjaa omavalvontasuunnitelmaan ja riskikartoitukseen tarvittavat muutokset. Toimintaohjeet päivitetään tai kerrataan tarvittaessa vastuuhenkilön toimesta.

Tavana yksikön työhön, työympäristöön ja työoloihin liittyvät riskit ja vaaratekijät selvitetään yhdessä henkilöstön kanssa vähintään kerran vuodessa ja aina tarvittaessa toimintaympäristön tai tilanteiden muuttuessa.

[bookmark: _Toc45556437][bookmark: _Toc45556438]Poikkeamien syyt ja taustatekijät käsitellään jokaisen poikkeaman kohdalla kuvassa 4 esitetyn poikkeamaprosessin mukaisesti.
[image: Kuva, joka sisältää kohteen teksti, käyntikortti, kuvakaappaus, Fontti

Tekoälyn generoima sisältö voi olla virheellistä.]
Kuva 4. Poikkeamaprosessi.

Kuva 5. Jatkuvan parantamisen malli.

Toimimme jatkuvan parantamisen mallin mukaisesti. Tavoitteiden mukaisen toiminnan taustalla on toiminnan suunnittelu ja sisäiset laatutavoitteet, joita arvioidaan omavalvonnalla, auditoimalla, strategisilla kyselyillä ja raportoinnilla. Näiden pohjalta tehdään tarvittavat korjaavat toimenpiteet ja kehitetään toimintaa.
[bookmark: _Toc45556436][bookmark: _Toc241588042]Palveluntuottajan ja henkilökunnan ilmoitusvelvollisuus
[bookmark: _Hlk173932502]Valvontalain 29 § mukaisesti palveluntuottajan on ilmoitettava välittömästi salassapitosäännösten estämättä palvelunjärjestäjälle ja valvontaviranomaiselle palveluntuottajan omassa tai tämän alihankkijan toiminnassa ilmenneet asiakas- ja potilasturvallisuutta olennaisesti vaarantavat epäkohdat sekä asiakas- ja potilasturvallisuutta vakavasti vaarantaneet tapahtumat, vahingot tai vaaratilanteet sekä muut sellaiset puutteet, joita palveluntuottaja ei ole kyennyt tai ei kykene korjaamaan omavalvonnallisin toimin.

Palvelunjärjestäjän ja palveluntuottajan henkilöstöön kuuluvan tai vastaavissa tehtävissä toimeksiantosuhteessa tai alihankkijana toimivan henkilön on ilmoitettava viipymättä salassapitosäännösten estämättä palveluyksikön vastuuhenkilölle tai muulle toiminnan valvonnasta vastaavalle henkilölle, jos hän tehtävissään huomaa tai saa tietoonsa epäkohdan tai ilmeisen epäkohdan uhan asiakkaan tai potilaan sosiaali- tai terveydenhuollon toteuttamisessa taikka muun lainvastaisuuden.

Tämä tarkoittaa, että työntekijän on ilmoitettava viipymättä toiminnasta vastaavalle henkilölle, jos hän tehtävissään huomaa tai saa tietoonsa epäkohdan tai ilmeisen epäkohdan uhan asiakkaan palvelun toteuttamisessa. Ilmoituksen tehneeseen henkilöön ei kohdisteta kielteisiä vastatoimia ilmoituksen seurauksena. Ilmoitus tehdään ilmoituslomakkeelle viipymättä, kun työntekijä havaitsee asiakkaaseen kohdistuvan epäkohdan tai uhan. Ilmoitus asiakkaaseen kohdistuvasta epäkohdasta tai sen uhasta-lomake löytyy Tavana / Aspa Palvelut Oy:n laatujärjestelmästä. 

Ilmoitus toimitetaan yksikönjohtajalle, joka informoi asiasta palvelupäällikköä. Ilmoituksen vastaanottanut henkilö eli yksikönjohtaja ilmoittaa asiasta kunnan sosiaalihuollon johtavalle viranhaltijalle. Tavana yksikön yksikönjohtaja saa palvelupäälliköltä toimintaohjeet ennen tilaajalle tehtävää ilmoitusta. Yksikönjohtaja käynnistää toimet epäkohdan tai ilmeisen epäkohdan uhan poistamiseksi. Yksikönjohtajan johdolla sovitaan toimenpiteet, joiden avulla riskitilanteet, vaaratekijät tai laatupoikkeamat pyritään ehkäisemään jatkossa.

Palveluntuottaja tiedottaa henkilöstöä ilmoitusvelvollisuudesta ja sen käyttöön liittyvistä asioista muistuttamalla asiasta. Tavana Apilassa keskustellaan säännöllisesti ilmoitusvelvollisuudesta. Apilassa on syksyllä 2026 laadittu toimenpidesuunnitelma, jonka tavoitteena on vahvistaa henkilöstön ilmoitusvelvollisuutta koskevaa osaamista. Suunnitelma alla.
Tietoisuuden ja osaamisen vahvistamisen toimenpidesuunnitelma 2026-2027 koskien henkilöstön ilmoitusvelvollisuutta (Laki sosiaali- ja terveydenhuollon valvonnasta 741/2023), 29. pykälä)				

Tavoite
Toimenpidesuunnitelman tavoitteena on vahvistaa henkilöstön valmiuksia tunnistaa, ilmoittaa ja käsitellä asiakkaiden ja henkilöstön turvallisuuteen, palvelun laatuun tai lainmukaisuuteen liittyviä epäkohtia, riskejä, vaaratilanteita ja läheltä piti -tilanteita. Ilmoitusvelvollisuus on osa Apilan omavalvontaa, turvallisuuskulttuuria ja jatkuvaa laadun kehittämistä.
 
Toimenpiteet

1. Ilmoitusvelvollisuuden ja ilmoituskäytäntöjen kertaus 
· Ilmoitusvelvollisuus ja poikkeamailmoituksen tekeminen käydään perusteellisemmin läpi henkilöstön kanssa vähintään kolme kertaa vuodessa omavalvontasuunnitelman päivitysten yhteydessä: tammikuussa, toukokuussa ja syyskuussa. 
· Käytäntöjä kerrataan kuukausittain viikkotiimissä, kuun viimeisenä tiistaina, jolloin käydään läpi yksikön poikkeamat ja tarkistetaan/päivitetään riskimatriisia.
· Ilmoitusvelvollisuuskäytäntöjen kuvaukseen kiinnitetään erityistä huomiota perehdytyksessä 
· Henkilöstöä muistutetaan säännöllisesti siitä, että poikkeamailmoitus tehdään viipymättä laatujärjestelmään aina, kun havaitaan epäkohta, ilmeinen epäkohdan uhka, vaara- tai läheltä piti -tilanne tai muu poikkeama. Muistuttamista tehdään arjessa suusanallisesti, eri viestintäkanavissa sekä ohjaajien toimistoon sijoitettavan huoneen taulun avulla. 
· Erityisesti korostetaan, että ilmoitusten tekeminen ei aiheuta ilmoittajalle mitään kielteistä, vaan päinvastoin kyse on osasta arjen työtä ja ilmoittaminen on keskeinen osa yksikön työn laadun ja turvallisuuden parantamista. 
2. Koulutus
· Tavanan myynti- ja laatupäällikkö Silla Tenkula kouluttaa Apilan henkilöstön poikkeamaprosessin käytäntöjen osalta vielä loppuvuoden 2026 aikana. 
· Koulutuksessa käsitellään ilmoitusvelvollisuuden sisältö, ilmoitettavat tilanteet, ilmoituksen tekeminen, vakavien vaaratapahtumien toimintamalli sekä poikkeamien käsittely ja seuranta.
· Koulutukseen osallistuminen dokumentoidaan, ja poissaolleille järjestetään korvaava perehdytys.


3. Poikkeamien käsittely
 
· Akuutit ja välitöntä reagointia edellyttävät poikkeamat käsitellään viipymättä, joko välittömästi tai seuraavassa tiistain tiimikokouksessa.
· Laajempi poikkeama- ja riskitilanteiden tarkastelu tehdään kuukausittain kuukauden viimeisessä tiimipalaverissa. 
· Käsittelyssä arvioidaan tapahtuman syyt, tarvittavat korjaavat toimenpiteet sekä mahdolliset muutokset ohjeisiin, riskien arviointiin ja omavalvontasuunnitelmaan.
 
4. Vakavat tilanteet
 
· Vakavasta tai välitöntä reagointia vaativasta tilanteesta ilmoitetaan heti yksikönjohtajalle tai vastaavalle ohjaajalle ja tehdään poikkeamailmoitus. 
· Yksikönjohtaja huolehtii asian jatkoraportoinnista palvelupäällikölle, myynti- ja laatupäällikölle sekä tarvittaessa tilaajalle ja viranomaisille organisaation ohjeiden mukaisesti. 
· Vakavat vaaratapahtumat käsitellään juurisyyanalyysin avulla ja niistä sovitaan ehkäisevät toimenpiteet.
Henkilöstön ilmoitusvelvollisuuteen liittyvät vastuut 
· Yksikönjohtaja: suunnitelman toteutuminen, ilmoitusten vastaanotto ja jatkotoimet, seuranta sekä tarvittavat päivitykset omavalvontaan. 
· Vastaava ohjaaja: yksikönjohtajan sijaisena toimiminen ja henkilöstön ohjaus. 
· Koko henkilöstö: epäkohtien ja riskien viipymätön ilmoittaminen sekä sovittuihin korjaaviin toimenpiteisiin osallistuminen. 
· Myynti- ja laatupäällikkö/palvelupäällikkö: koulutus, tuki ja vakavien poikkeamien käsittely.
 
Seuranta ja arviointi

Toimenpiteiden toteutumista seurataan: viikkotiimien kirjauksista, poikkeamailmoituksen raportoinnin kautta, omavalvonnan seurantaraporteissa sekä vuosittaisessa riskien arvioinnissa. Seurattavia asioita ovat
· poikkeamailmoitusten määrä, käsittely ja korjaavien toimenpiteiden toteutuminen
· koulutuksiin ja perehdytyksiin osallistuminen
· henkilöstön palaute ja osaaminen ilmoituskäytäntöjen osalta
 
Suunnitelma arvioidaan vähintään vuosittain ja päivitetään tarvittaessa poikkeamien, palautteen, riskien arvioinnin tai toiminnan muutosten perusteella.
Poikkeamiksi katsomme kaiken sen toiminnan, joka ei ole suunnitelmien mukaista. Palveluiden toteuttamissuunnitelma määrittää asiakastasolla sen, mikä kunkin asiakkaan kohdalla on tai ei ole poikkeama.

[bookmark: _Toc175740443][bookmark: _Toc175741906][bookmark: _Toc175741970][bookmark: _Toc177734579][bookmark: _Toc241588043]Vakavien vaaratapahtumien tutkinta
[bookmark: _Toc175740444][bookmark: _Toc175741907][bookmark: _Toc175741971][bookmark: _Toc177734580]Vakavassa vaaratapahtumassa yksilölle on aiheutunut tai olisi voinut aiheutua vakavaa tai huomattavaa pysyvää haittaa, taikka hänen henkeensä tai turvallisuuteensa kohdistuu vakava vaara. Vakavaksi haitaksi katsotaan tyypillisesti kuolemaan johtanut, henkeä uhannut, sairaalahoidon aloittamiseen tai jatkamiseen, pysyvään tai merkittävään vammaan, toimintaesteisyyteen tai -kyvyttömyyteen johtanut tilanne. Vakava vaaratapahtuma on myös tilanne, jossa uhka kohdistuu suureen joukkoon asiakkaita.
Vakavan vaaratapahtuman tapahtuessa välittömien toimenpiteiden (kuten elvytys ja hätänumeroon soittaminen) suorittamisen jälkeen toiminnassa esiin nousseet vakavat poikkeamat tuodaan aina välittömästi yksikönjohtajan tietoon ja niistä tehdään poikkeamaraportti. Yksikön johtaja informoi viipymättä palvelupäällikköä ja myynti- ja laatupäällikköä tapahtuneen haittatapahtuman tai vaara- tai uhkatilanteen jälkeen. Vakavasta vaaratapahtumasta ilmoitetaan kriisiviestintäohjeen mukaisesti. Työterveyshuolto on tarvittaessa käytettävissä kriisitilanteiden käsittelyssä. Käydyistä keskusteluista laaditaan muistiot, jotka tallennetaan työsuojelukansioon. Käsittelyyn kuuluu keskustelu työyhteisössä työntekijöiden, asiakkaan ja tarvittaessa läheisen kanssa.
Laatujärjestelmässä kuvatun sisäisen selvitysprosessin lisäksi vakavasta vaaratapahtumasta ilmoitetaan palveluiden tilaajalle valvontalain vaatimusten mukaisesti. 

Tilaaja voi pyytää palvelutuottajalta selvitystä tapatuman käsittelystä ja korjaavista toimenpiteistä tai tarvittaessa suorittaa valvontatoimen ja tarkemman tutkinnan tapahtuneesta sekä antaa palvelutuottajalle ohjausta tarpeellisista toimista asiakasturvallisuuden varmistamiseksi. Valvontalain 29 § mukaan palveluntuottajan tulee ilmoittaa vakavista vaaratilanteista valvontaviranomaiselle. Viranomainen tutkii tapaukset, joissa hoidon tai sen laiminlyömisen epäillään aiheuttaneen henkilön kuoleman tai vaikean vammautumisen. Viranomaisen tehtäviin kuuluvat erilaiset oikeusturvaan, perusoikeuksiin ja turvalliseen ympäristöön liittyviä valvontatehtävät.

Työtapaturmasta ilmoitetaan työsuojeluviranomaiselle ja poliisille, mikäli seurauksena on kuolema tai vaikea vamma. Työsuojeluviranomainen selvittää tapahtumaan johtaneet syyt ja tapahtumien kulun sekä mahdollisuudet estää samankaltaisten tapaturmien toistuminen. Tutkinnassa selvitetään, liittyykö työtapaturmaan sellaisia työsuojelulainsäädännössä annettujen velvoitteiden laiminlyöntejä, joiden perusteella työsuojelun vastuualueen tulee tehdä ilmoitus tai esitutkintapyyntö rikosepäilystä poliisiviranomaiselle.

Potilasvakuutuskeskus vastaa potilasvahinkoilmoitusten käsittelystä ja korvausten maksamisesta potilasvahinkoja koskevan lainsäädännön perusteella. Potilasvahinkoa epäillessään potilas tai omainen tekee vahinkoilmoituksen PVK:lle, jolla on lakisääteinen oikeus asian ratkaisemiseksi välttämättömien potilasasiakirjojen saamiseen.
Vakavien vaaratapahtumien kohdalla kuten myös muiden poikkeamien kohdalla tehdään aina juurisyiden määrittely yksikön johtajan johdolla tarvittaessa yhdessä palvelupäällikön ja laatutiimin kanssa. Tässä yhteydessä asetetaan kehittämistoimenpiteet vakavan poikkeaman korjaamiseksi ja ehkäisemiseksi jatkossa. Poikkeamaraportoinnin kautta nousseet teemat viedään toimintayksikön vaarojen ja haittojen arviointiin viiveettä sekä päivitetään omavalvontasuunnitelmaan. Toimintaohjeet annetaan myös muille Tavanan toimintayksiköille. Prosessi varmennetaan sisäisellä auditoinnilla. Vakavat vaaratapahtumat raportoidaan kuukausittain johtoryhmälle myynti- ja laatupäällikön toimesta. Toimintayksiköt käsittelevät poikkeamia omissa tiimeissä kuukausittain.

[bookmark: _Toc241588044]Palautetiedon huomioiminen kehittämisessä
Käytössä olevista palautekanavista ohjeistetaan ja muistutetaan säännöllisesti intrassa, kuukausikirjeissä ja yksiköiden palavereissa. Palautteet ovat myös osa omavalvontaa, joten asia nousee esille omavalvontasuunnitelmassa. Palautetta kuullaan, kuunnellaan ja kerätään jatkuvasti arjessa. Toimintaa ohjataan ja arvioidaan palautteen perusteella.

Valvontaviranomaisten antama ohjaus ja päätökset huomioidaan omavalvonnan ja toiminnan laadun kehittämisessä systemaattisesti. Ohjaus- ja valvontakäynneillä muodostuneet dokumentit arkistoidaan keskitetysti ja niiden sisältö käydään läpi projektiryhmässä, jossa myös sovitaan työnjako ja asetetaan tavoitteet keskeisten kehittämistoimenpiteiden edistämiseksi. Kehittämistoimenpiteet kirjataan omavalvonnan seurantaraporttiin kehittämiskohteiksi.

Tavana Apilassa palautetta saadaan jatkuvasti arjen lomassa suoraan asiakkailta. Tätä palautetta kuunnellaan, kuullaan ja se vaikuttaa toimintaan. Viikoittaisessa tiimipalaverissa reflektoidaan säännöllisesti sitä, miten asiakastyö toteutuu, onko työ linjassa Tavana Apilan arvojen, tilaajien vaatimusten ja asiakkaiden palveluiden toteuttamissuunnitelmien kanssa. Annamme työryhmänä palautetta myös toinen toisillemme. Pyrkimyksenä on rakentaa arjen palautekulttuuri, jossa voi turvallisesti antaa sekä positiivista että rakentavaa palautetta. Lisäksi hyödynnämme organisaation henkilöstötyytyväisyyskyselystä sekä asiakastyytyväisyyskyselystä nousseita tietoja ja havaintoja.

[bookmark: _Toc175740445][bookmark: _Toc175741908][bookmark: _Toc175741972][bookmark: _Toc177734581][bookmark: _Toc241588045]Kehittämistoimenpiteiden määrittely ja toimeenpano
[bookmark: _Toc1627592768]Apilassa toteutettiin syksyllä 2026 sekä LUVNin että Helsingin kaupungin tarkastus. Tarkastuksissa saimme hyviä nostoja siitä, miten toimintaa voidaan edelleen kehittää eteenpäin. Alla olevaan taulukkoon on koottu keskeisimpiä korjaus- ja kehittämistoimenpiteitä. Kehittämistoimenpiteinä säilytetään edelleen Apilan oman laatutyön eteenpäin vieminen konkretian tasolla.
	Korjaus- tai kehittämistoimenpide
	Aikataulu
	Vastuutaho
	Seuranta

	Kirjaamisen tarkoituksenmukaisuutta ja laatua tarkastellaan edelleen syksyn 2026 tarkastushavaintojen pohjalta. Kirjaamisen yksikkökohtaista ohjeistusta laajennetaan ja täsmennetään ja kirjaamisen seurantaa systematisoidaan erillisen suunnitelman mukaisesti. Kirjaamisohjeeseen yhdistetään mm. Kantaan-liittymisen tuomat lisäohjeistukset. Kirjaamisohjeeseen sisällytetään myös ohjeet asiakastietojen käsittelystä ja noudatettavista menettelytavoista. Yksikön arjessa huolehditaan henkilökunnan riittävästä asiantuntemuksesta ja osaamisesta asiakastietojen käsittelyssä.
 
	2026-2027
	Yksikönjohtaja yhdessä työryhmän kanssa
	vastaava ohjaaja Jutta B. ja yksikönjohtaja Veera V.

	Asiakkaiden palveluiden toteuttamissuunnitelmissa aletaan huomioimaan yksilötasoinen riskienhallinta ja tarvittaessa laaditaan asiakkaille systemaattisesti turvasuunnitelmat. PATOia kehitetään myös siltä osin, että toipumisorientaatiolle keskeiset elämän laatutavoitteet, asiakkaan omat vahvuudet sekä toiveet ja unelmat tulevat näkyvämmin kirjatuiksi ja esiin tavoitteiden rinnalle.
	2027
	Omaohjaajat
	Yksikönjohtaja yhdessä työryhmän kanssa

	Apilan asiakaspalauteprosessia tullaan tarkastelemaan palautteen antajan näkökulmasta sekä toiminnan kehittämisen kannalta. Palauteprosessin kehittämisessä tunnistetaan ja kuvataan erilaisia palautekanavia ja sitä, miten niiden kautta kerätyn palautteen käsittely eroaa toisistaan (suullinen palaute, passiivisesti vastaanotettu palaute kuten palautelaatikko, aktiivisesti itse kysytty palaute kuten asiakastyytyväisyyskysely jne.) Apilan palauteprosessi kuvataan helppotajuisella, selkeällä tavalla.

	2027
	Koko työryhmä.
	yksikönjohtaja

	Apilaan on laadittu yksikkökohtainen riskienhallinnan suunnitelma ja riskimatriisi, jotka jalkautetaan käytäntöön.
	2026-2027
	Yksikönjohtaja yhdessä työryhmän kanssa.
	Yksikönjohtaja, vastaava ohjaaja.

	Apilaan on laadittu Tietoisuuden ja osaamisen vahvistamisen toimenpidesuunnitelma vuosille 2026 - 2027 koskien henkilöstön ilmoitusvelvollisuutta. Se laitetaan käytäntöön.
	2026–2027
	yksikönjohtaja
	yksikönjohtaja

	Apilan omien laatuvaatimusten ja niiden seuraamisen kuvaaminen omavalvontasuunnitelmassa
	2027-->
	Yksikönjohtaja yhdessä työryhmän kanssa
	yksikönjohtaja

	Yksikön henkilökunta perehtyy tarkemmin Toipumisorientaation viitekehykseen ja sen tuomaan peilipintaan ja mahdollisuuksiin työn arjessa. Koko yksikön henkilöstö osallistuu Toipumisorientaatiokoulutukseen ja perehtyy yksikköön hankittuun perusteokseen aiheesta.
	2027
	Koko työryhmä.
	Yksikönjohtaja.

	Laatuvaatimusten seurannassa käytettävien mittareiden määrittely
	2027-->

	yksikönjohtaja yhdessä työryhmän kanssa
	yksikönjohtaja


Taulukko 6.
[bookmark: _Toc175740446][bookmark: _Toc175741909][bookmark: _Toc175741973][bookmark: _Toc177734582][bookmark: _Toc241588046]Omavalvonnan seuranta ja raportointi
Tavana Apilan omavalvontasuunnitelma on sähköisesti luettavissa Tavana verkkosivuilla sekä julkisesti nähtävänä paperiversiona yksikössä. 

Omavalvontasuunnitelmassa kuvatun toiminnan toteutumista seurataan ja seurannassa havaitut puutteellisuudet korjataan. Seurannasta tehdään selvitys ja sen perusteella tehtävät muutokset julkaistaan neljän kuukauden välein julkisessa tietoverkossa sekä ovat julkisesti nähtävänä palveluyksikössä.

Omavalvontasuunnitelma päivitetään aina tietojen muuttuessa sekä vähintään kolme kertaa vuodessa, jolloin omavalvonnan seurannassa nousseet havainnot päivitetään omavalvontasuunnitelmaan. Tavana Apilassa rutiinipäivittäminen on aikataulutettu vuosikelloon tapahtumaan tammikuussa, toukokuussa ja syyskuussa. Samassa syklissä täytetään omavalvonnan seurantaraporttia, josta nostetaan asioita omavalvontasuunnitelmaan tarvittaessa. Näin varmistetaan omavalvonnan toteutumisen seuranta ja dokumenttien päivittäminen. Lisäksi päivityksiä tehdään aina tarvittaessa.

Omavalvontasuunnitelmaa viedään jatkuvasti konkreettisemmalle tasolle ja opetellaan käyttämään sitä aitona työvälineenä laadukkaan asiakastyön toteuttamiseksi.

Liite 1.

Sopimuksista nousevat henkilöstövaateet tilaajatahoittain

LUVN
Palveluntuottajalta edellytetään vähintään ajantasaisen sosiaali- ja terveysministeriön suosittaman mitoituksen mukaista omaa, sosiaali- ja terveysalan koulutuksen saanutta, kuntoutukseen ja tukemiseen osallistuvaa henkilökuntaa, jolla on kokemusta ja koulutusta mielenterveys- ja päihdetyöstä. 

Henkilöstömitoitusta laskettaessa, henkilökuntaan kuuluvaksi huomioidaan kuntoutukseen ja tukemiseen osallistuvat sosiaali- ja terveysalan koulutuksen saaneet, Valviran rekisteriin kuuluvat työntekijät, vähintään lähihoitaja, jotka tekevät työtä asiakkaiden kanssa yli 50 % työajastaan. Palveluntuottajan henkilöstön tehtävänkuviin liittyvät vastuut ja valtuudet on kirjallisesti määritelty.

Asiakkaalle tulee aina olla nimettynä vastuutyöntekijä ja tämän sijainen. Vastuutyöntekijän tehtävien tulee olla määriteltynä kirjallisesti. Asiakkaan ja hänen omaisensa on tiedettävä vastuutyöntekijä, tämän sijainen, sekä heidän tehtävänsä.

Asumisyksikössä tulee olla vastuuhenkilö, joka vastaa siitä, että yksikössä toteutettavat palvelut täyttävät niille asetetut vaatimukset. Vastuuhenkilön kelpoisuusehdoista on säädetty laissa (laki yksityisistä sosiaalipalveluista 922/2011). Vastuuhenkilöllä tulee olla riittävä työkokemus mielenterveys- ja päihdetyöstä sekä johtamisesta. Riittäväksi työkokemukseksi katsotaan yhteensä vähintään kolmen vuoden aktiivinen työssäolo mielenterveys- ja/tai päihdetyössä. 

Hoitohenkilökunnan työvuorot tulee järjestää tarkoituksenmukaisesti eri vuorokauden aikoihin Asiakkaiden tarpeiden mukaisesti, niin että henkilökuntaa on paikalla riittävästi ohjaamaan ja avustamaan Asiakkaita päivittäisissä toiminnoissa. Sosiaali- ja terveysalan koulutuksen saanutta henkilökuntaa on oltava työssä kaikissa työvuoroissa. 

Palveluntuottajalla tulee olla kirjallinen henkilöstön perehdytysohjelma, koulutussuunnitelma sekä työhyvinvointisuunnitelma, jotka Palveluntuottaja päivittää vähintään vuosittain tai useammin tarvittaessa. Henkilöstön hoitoonohjausta, väkivalta- ja häirintätilanteita ja epäasiallista käytöstä varten tulee olla kirjalliset ohjeet. Täydennyskoulutuspäiviä edellytetään toteutuvan vuosittain vähintään 1,5 koulutuspäivää / työntekijä. 
Palveluntuottajalla on oikeus käyttää tukipalvelujen (esim. siivous- ja catering -palvelut) palveluntuotantoon alihankkijoita. Palveluntuottajan on pyrittävä pitämään alihankkijoiden vaihtuvuus mahdollisimman pienenä. Palveluntuottaja vastaa alihankkijoiden toiminnasta kuin omasta toiminnastaan.
Lisäksi edellytetään että:

• Henkilökunnalla tulee olla osaamista somaattisten sairauksien hoidossa.
• Asumisyksikön vastuuhenkilön tulee olla töissä asumisyksikössä. 
Henkilöstömitoitus on osa-alueella 1.Tuettu asuminen vähintään 0,15, osa-alueella 2. Palveluasuminen vähintään 0,3.

Osa-alueella 2. Palveluasuminen henkilöstön tulee olla paikalla arkisin klo 7–21 ja viikonloppuisin iltapainotteisesti. Iltapainotteisuudella tarkoitetaan, että henkilöstöä on oltava viikonloppuna iltaisin paikalla tarkoituksenmukainen määrä. Aamuisin henkilöstön käyttäminen on harkinnan ja tarpeen mukaista. Asiakkaan tai omaisen tulee saada yhteys henkilökuntaan ympäri vuorokauden.

HELSINKI
Henkilöstöllä tulee olla tehtävien hoitamisen kannalta riittävä sosiaali- ja terveydenhuollon koulutus, ammattitaito ja osaaminen sekä erityisosaamista mielenterveys- ja/tai päihdeasiakkaiden kanssa työskentelystä. Henkilöstöllä tulee olla kykyä tukea asukkaita psyykkisissä vaikeuksissa ja/tai päihteettömyydessä sekä sairaudenhoidossa, huolenpidossa ja kuntoutuksessa ja iäkkäiden asiakkaiden osalta somaattisissa sairauksissa. Henkilöstön osaamisen on oltava asiakkaiden palvelutarpeiden edellyttämällä tasolla.

Asumispalveluyksikössä on riittävä vakituinen henkilöstö ja tarpeen mukaan määräaikaisia työntekijöitä. Palveluntuottajalla tulee olla kaikissa tilanteissa määrällisesti ja rakenteellisesti riittävä henkilöstö suhteessa tuotettavaan palveluun. Henkilökunnalla on tehtävien hoitamisen edellyttämä ammattitaito, osaaminen ja motivaatio. Osallistumista edistävä ja kannustava johtaminen, työn tarkoituksenmukainen organisointi sekä turvallinen ilmapiiri lisäävät henkilöstön jaksamista ja työtyytyväisyyttä.

Henkilöstön määrän lähtökohtana on asiakkaiden fyysinen, psyykkinen ja sosiaalinen toimintakyky sekä palvelujen tarve. Yksikössä tulee varautua tilanteisiin, joissa asiakkaan palvelutarve tilapäisesti tai pidempiaikaisesti lisääntyy. Henkilöstömitoituksen tulee perustua valvontaviranomaisen myöntämään ohjeistukseen yksityisten sosiaalipalvelujen antamisesta.

Jokaisessa työvuorossa asumisyksikössä työskentelee sosiaali- ja/tai terveydenhuollon am-mattihenkilöstöä, jotka pystyvät osallistumaan asiakkaiden tarpeiden mukaisesti lääkehoidon toteuttamiseen. Asiakkaiden tarpeiden mukaisen lääkehoidon toteuttaminen edellyttää, että työntekijöillä on lääkeluvat lääkkeiden jakamiseen ja antamiseen.

Lisäksi henkilöstölle asetetaan seuraavat vaatimukset: 
1. Palvelusta vastaavalla työntekijällä on mielenterveystyöhön soveltuva vähintään AMK- tai opistotasoinen sosiaali- tai terveydenhuollon koulutus. 
2. Henkilöstöllä on tietoa ja osaamista mielenterveys- ja/tai päihdeasiakkaiden ohjaamisesta ja hoidosta. 
3. Sairaanhoitajan palvelut ja asiantuntijuus tulee olla käytettävissä ma-pe välillä. 
4. Sairaanhoitajan ja muun terveydenhuollon henkilöstön kelpoisuusvaatimukset on säännelty terveydenhuollon ammattihenkilöistä annetussa laissa (Laki terveydenhuollon ammattihenkilöistä 559/1994). Sosiaalihuollon ammatillisen henkilöstön kelpoisuusvaatimuksista on säännelty laissa 272/2005 ja asetuksessa 608/2005 ja laissa 817/2015. Sosiaali- ja/tai terveydenhuollon ammattihenkilöiden on rekisteröidyttävä Valviran ylläpitämään JulkiTerhikki/JulkiSuosikki -rekisteriin, josta asumis-palveluyksikön esihenkilö varmistaa työntekijän rekisteröitymisen ammattihenkilöksi. 
5. Ateria- ja siivouspalvelusta vastaavalla henkilöstöllä tulee olla alan pätevyysvaatimukset täyttävä koulutus.
6. palveluntuottajan henkilöstöllä tulee olla tehtäviin riittävä suomen ja/tai ruotsin kielen suullinen ja kirjallinen taito. Vaatimus koskee myös sopimuskauden aikana rekrytoituja henkilöitä. Mikäli palvelua tuottavan henkilön äidinkieli on jokin muu, kuin suomi tai ruotsi, palveluntuottaja toimittaa järjestäjälle pyydettäessä todistuksen siitä, että henkilö on suorittanut valtionhallinnon kielitutkinnon (tyydyttävä taitotaso) tai yleisen kielitutkinnon (taso YKI 3 kaikilla osa-alueilla). 
7. Jokaisessa työvuorossa tulee olla vähintään sosiaali- tai/ja terveydenhuollon perustutkinnon suorittaneita työntekijöitä. 
8. Henkilöstömitoitus tarkoittaa todellista mitoitusta, jossa poissaolevat on korvattu sijaisilla. Sijaisilla tulee olla riittävä sosiaali- tai terveysalan koulutus. 
9. Henkilökunta on vakituisessa työsuhteessa. Työsuhteissa noudatetaan alan valtakunnallisia työehtosopimuksia. 
10. Asumispalvelulla tulee olla ajantasainen henkilöstöluettelo. Palveluntuottaja toimittaa henkilöstöluettelon järjestäjälle aina pyydettäessä. 
11. Asumispalveluun tuleville sosiaali- ja terveyshuollonalan opiskelijoille tulee olla suunnitelma harjoittelujakson vastaanottamisesta ja ohjaamisesta. Yksiköstä nimetään opiskelijalle ohjaaja. 
12. Sosiaali- ja terveydenhuollon opiskelijat voidaan laskea asumispalvelun henkilöstömitoitukseen, mikäli heidät on palkattu toimintayksikköön sijaisiksi. Opiskelijoilla tulee olla opintojen kautta riittävästi hankittua osaamista alan tehtäviin. 
13. Palveluntuottajalla tulee olla kirjallinen henkilöstön perehtymissuunnitelma ja perehdytys arvioidaan yhdessä perehdytettävän kanssa. 
14. Perehdyttämiseen osallistuu lähiesihenkilön lisäksi koko muu henkilöstö. Työntekijän perehdyttäminen arvioidaan yhdessä perehdytettävän kanssa. 
15. Palveluntuottaja huolehtii henkilöstön lisä- ja täydennyskoulutuksesta täydennyskoulutusvelvoitteen mukaisesti. Koulutus perustuu yksikön tai työntekijän henkilökohtaiseen koulutussuunnitelmaan, jossa on huomioitu tarvittava erityisosaaminen, kuten lääkehoidon osaaminen sekä ensiapuvalmiuden ja tietotekniikkaosaamisen ylläpitäminen. Koulutuksista on pidettävä rekisteriä. 
16. Yksikössä on sovitut työpaikkakokouskäytännöt ja työpaikan toimintaan liittyvästä tiedonsiirrosta on sovittu. 
17. Palveluntuottaja selvittää henkilöstön työilmapiiriä tai työtyytyväisyyttä vuosittain. Selvityksen tuloksia käytetään hyväksi yksikön toimintaa kehitettäessä ja tulokset esitetään järjestäjälle.
18. Palveluntuottaja käy kehityskeskustelun henkilöstönsä kanssa joka vuosi ja laatii siinä yhteydessä kullekin työntekijälle henkilökohtaisen koulutussuunnitelman. Koulutus perustuu asumisyksikön ja/tai työntekijän henkilökohtaiseen koulutussuunnitelmaan, jossa on huomioitu mielenterveysasiakkaiden asumispalveluissa tarvittava erityisosaaminen. 
19. Palveluntuottaja järjestää henkilökunnan työkykyä ja työhyvinvointia edistävää toimintaa vähintään yhden (1) kerran vuodessa. 
20. Palveluntuottaja järjestää säännöllisesti työnohjausta henkilökunnalle. 
21. Henkilöstölle on järjestetty työterveyshuolto. 
22. Henkilöstön sairauspoissaoloja seurataan ja tarvittaessa käydään varhaisen tuen keskustelut. 
23. Asumispalvelupalvelussa suositellaan kokemusasiantuntijan käyttämistä toiminnan kehittämisessä ja asiakkaiden tukihenkilönä. 
24. Palvelujen vastaava työntekijä (lähiesihenkilö) lasketaan yksikön henkilöstömitoitukseen enintään puolella kokoaikaisesta työpanoksesta, sillä osuudella kuin hän on yksikön käytössä. Henkilökunta on pääasiassa pysyvää henkilökuntaa. Jos asumispalveluyksikön esihenkilöllä on vastuullaan enemmän kuin yksi asumispalveluyksikkö tai hänen vastuullaan olevassa asumispalveluyksikössä on asiakkaita yli 30, ei hänen työpanostaan voida lukea henkilöstömitoitukseen. 
25. Tuetun asumisen sosiaaliohjausta voi antaa sosiaali- ja terveysalan sekä AMK- tai opistotasoisen tutkinnon suorittanut (esimerkiksi sosionomi tai sairaanhoitaja) että kouluasteen tutkinnon suorittanut henkilö (esimerkiksi lähihoitaja) 
26. Laki ei määrittele yhteisölliseen asumiseen tiettyä henkilöstömitoitusta. Yhteisöllisen asumisessa asukkaiden yksilölliset tarpeet ratkaisevat, millaista henkilöstöä ja osaamista asumispalveluyksikössä tarvitaan, ja asumispalveluyksikön henkilöstörakenne on suunniteltava siten, että yksikössä on asiakkaiden tarpeiden edellyttämää erilaista osaamista. Asumispalveluyksikön henkilöstömäärän on oltava sellainen, että jokaiselle asiakkaalle voidaan turvata hänen perusoikeutensa ja riittävä tuki kuntoutumiseen. Henkilöstön määrän lähtökohtana on asiakkaiden fyysinen, psyykkinen ja sosiaalinen toimintakyky sekä palvelujen tarve. Vuorokohtainen mitoitus on laskettu huomioiden mm. lääkehoito ja palvelun sisällölle asetetut vaatimukset. Yksikön esihenkilö varmistaa joustavalla henkilöstöresurssien käytöllä ja työvuorosuunnittelulla, että asiakas saa tarvitsemansa tuen ja avun sovitusti ilman tarpeettomia viivytyksiä. 
28. Asumispalvelun henkilöstön tulee olla monialainen siten, että asumisyksikössä on sekä sairaanhoitajia että sosionomeja. Muilla on vähintään lähihoitajan tai mielenterveyshoitajan tutkinto. Yhteisöllisessä asumisessa ja ympärivuorokautisessa palveluasumisessa hoivan ja huolenpidon työtehtävissä saa työvuorossa käyttää sosiaali- ja terveydenhuollon ammattilaisten rinnalla työvuorossa hoiva-avustajia. Hoiva-avustajia ei kuitenkaan tule laskea yksikön henkilöstömitoitukseen. 

KEUSOTE
Tilaaja edellyttää, että palveluyksikön vastuuhenkilö täyttää vähintään seuraavat vaatimukset: Mielenterveys- ja/tai päihdetyöhön suuntaava vähintään AMK- tai entinen opistotasoinen sosiaali- ja terveydenhuollon koulutus, vähintään yhden (1) vuoden työkokemus esihenkilötyöstä, vähintään kolme (3) vuoden työkokemus mielenterveys- ja päihdeasiakkaiden kanssa työskentelystä. Yhdelle vastuuhenkilölle määritellyn toiminta-alueen, palveluiden tai henkilökunnan määrän tulee olla sellainen, että vastuuhenkilö voi tosiasiallisesti vastata palvelun laadusta ja asiakasturvallisuudesta. Vastuuhenkilöllä on oltava hyvä suomen kielen suullinen ja kirjallinen taito.

Palveluyksikössä on noudatettava valvontaviranomaisen luvan tai rekisteröinnin mukaista henkilöstömitoitusta ja henkilöstörakennetta. Palveluyksikössä on oltava riittävästi pysyvää henkilöstöä asiakkaiden palvelun jatkuvuuden ja pysyvyyden varmistamiseksi. 

Muut kuin sosiaali- ja terveydenhuollon ammattitutkinnon suorittaneet työntekijät eivät voi osallistua asiakkaiden terveydenhuollon tai lääkehoidon toteuttamiseen, asiakkaan itsehoitoon kuuluvien toimenpiteiden tukemista lukuun ottamatta. Kaikilla työntekijöillä on oltava asiakkaan palvelun edellyttämä, riittävä suomen kielen suullinen ja kirjallinen taito. 

Jokaisessa työvuorossa tulee olla vähintään yksi ensiapukoulutuksen suorittanut työntekijä. 
Jos asumisyksikön keittiö on elintarvikehuoneisto ja työntekijä käsittelee pakkaamattomia, helposti pilaantuvia, elintarvikkeita, työntekijällä on oltava suoritettuna hygieniapassi. 

Hankinnan osakohtaisesti on lisäksi noudatettava seuraavia henkilöstön vähimmäisvaatimuksia:

Yhteisöllinen asuminen osat 1–4 

Kaikkien välittömään asiakastyöhön osallistuvien työntekijöiden on oltava laillistettuja sosiaali- ja/tai terveydenhuollon ammattihenkilöitä, joilla on vähintään sosiaali- ja/tai terveysalan perustutkinto tai aiempi vastaava tutkinto. Välittömällä asiakastyöllä tarkoitetaan asiakkaalle annettavaa apua, tukea ja ohjausta. Sen lisäksi välittömään asiakastyöhön kuuluu asiakkaan palvelun toteuttamiseen liittyviä muita tehtäviä, kuten asiointi ja arjen toimintojen toteuttaminen yhdessä asiakkaan kanssa. Välitön asiakastyö kattaa asiakkaan hyvinvoinnin ja terveydenhuollon tukemisen, osallisuuden ja vuorovaikutuksen tukemisen ja yhteistyön omaisten, läheisten ja edunvalvojan kanssa. Lisäksi asiakasta koske vien tietojen kirjaaminen, suunnitelmien laatiminen ja päivittäminen, terveydenhuollon ja muun kuntoutuksen tukeminen sekä monialainen yhteistyö on välitöntä asiakastyötä. 

Välillisellä työllä tarkoitetaan asiakkaiden välitöntä palvelua mahdollistavia tehtäviä, kuten huoneiden ja yhteisten tilojen siivousta, pyykki- ja kiinteistöhuoltoa ja ruoan valmistusta ja lämmitystä sekä yksikön johtajan ja vastuuhenkilön esimies- ja hallinnollista työtä. Välillistä työtä ei huomioida mitoituksessa.

suunniteltu, ennakoitu, harjoiteltu toiminta sekä asioiden jälkipuinti hätätilanteissa ja riskien realisoituessa


poikkeamailmoitukset IMSin kautta, poikkamien käsittely viikkotiimissä, poikkeamista nousevat kehittämisyötteet toimintaan


huolellinen, rakenteinen kirjaaminen varmistaa sen, että asiakastiedot löytyvät ja ovat ajantasaisia


avoin kommunikaatio yhteisössä, turvallinen ja luottamuksellinen ilmapiiri, asiakkaan ja henkilökunnan kunnioittava kohtaaminen


turvallisuuteen liittyvät suunnitelmat: omavalvontasuunnitelma, valmius- ja varautumissuunnitelma, poistumis- ja pelastussuunnitelma, turvallisesti töissä opas, vaarojen ja haittojen arviointi

